Ibon Muñoa: “Gure Ama-Lur feminista da” : ataramiñe\n2020, 6 urria\nIbon Muñoa Arizmendiarrieta.\nIrudiak: Mikel Zarrabe Elkoroiribe.\nHitzaurrea: Xabier Amuriza Zarraonaindia.\n→ ‘Ainara bat itzuli da’ [hitzaurrea].PDF\nIbon Muñoa Arizmendiarrieta (Eibar, 1958). Ibon Muñoa 2000ko urrian atxilotu zuten. Hainbat kartzeletan izan dute preso: Valdermoro, Kordoba, Burgos, Langraitz, Puerto I eta, 2014ko martxotik aurrera, Kordoban.\nGure Ama-Lur feminista da Ibon Muñoaren zazpigarren\nliburua dugu. Espetxean idatzi duen zazpigarrena izango da.\nAurretik argitaratuak ditu:\nAmetsen txokoan bizi naiz (2011),\nAinarak herrira itzuliko dira (2014),\nBidean gaude, aurrera goaz, joan zirenekin (2016),\nUdaberrian biziko gara (2017),\nHamaika desio utopiarako (2018)\neta Gure memoria, gure historia (2019).\nHaien ildoari eta orden kronologikoari jarraitzen diete liburu honetako bertsoek ere.\nHartara, liburu honen lehen bertsoak 863. zenbakia darama; azkenak, 1018.a. Guztira, 141 bertso berri, 2019ko ekainaren 30etik 2020ko abuztuaren 29ra artean Kordobako espetxean idatziak.\nZazpi liburutan, 1018 bertso, hogei urteko espetxealdian idatziak.\n«Ametsen txokoan bizi naiz». Nerabe baten edo bisionario liriko baten zoriona dirudi. Txoko hura ziega bat da, ordea, eta bertako biziliarra, hogei urterako espetxe-zama bizkarrean duena. Baina «Ainarak itzuliko dira». Ainarak aldran, multzoan etortzen dira. Ibonen metafora horretakoak oso banaka eta kostata datoz. Egon pixka batean. «Bidean gaude». Egongo gara. Hogei urte bere zain egin ditugunez gero, beste egun batzuk gorabehera, ez zaigu ametsa txikituko. Zein atari edo atartetan hasiko ote da habia egiten? Orduan konturatzen gara: udazkenean ere «Udaberrian biziko gara». Bitartean, izan ditugu «Hamaika desio utopiarako». Denbora luzatu egin da. Sufrimenduaren denborak luzeak izaten dira beti. «Gure memoria gure historia». Gure memorian, beharbada, sufrimenduak gehiago izan dira garaipenak baino. Baina hori historia unibertsala da. Edozein zapalkuntzaren aurkako ametsari, borrokari heltzen dionak badaki bideak bizitza osoa hartuko diola. Beharbada, «Gure Ama Lur feminista» nagusitzea lortzen denean, bidea izango da Urkora edo Kalamuara joanetorri bat egitea bezalakoa.\nZazpi libururen izenburuak aipatu ditut. Guztien artean, 1018 sorta edo poemaren izenburuak. «1018. Sorkuntzekin honaino heldu naiz, 2020ko abuztuaren 29an». Eta 1018. sorta hasten da:\nSorkuntzan urtetan jardunda\nnoizbait gertatu behar zen,\niturburua ur barik\netorria agortu zait,\nmusak dirudi direla\nBa, ondo musa pazienteak izan dira! 1018 sorta horiez gainera, baditu gehiago ere, esaterako, Eibarko Amnistiaren Aldeko Batzordeak 2009an argitaratutako liburuxka bat, Olerkiak izenburuz. Sorta gehienen batez bestekoa 5 ahapalditik gorakoa dela jota (banan-banan zehatz kontatzeko, hogei urte beharko nituzke), espetxean egin dituen egunak beste esan liteke. 20 x 365 = 7.300 egun = 7.300 bertso, tartean poema mordo bat dela.\n2020-09-07ko BERTSOLARI aldizkarian [KARTZELAKO GAIA II] NIRE BERTSOZALETASUNAZ – IBON MUÑOA-k, dio: «2011ko azaroan Ametsen txokoan bizi naiz argitaratu zidaten. Hitzaurrea Jon Etxabek idatzi zuen». Orduan atera behar da, liburuak argitaratzen hasi zenetik, eguneko portzentaia askoz handiagoa izan zela. Artikulu hartan beste kontu bat ere aipatzen du, niretzat bereziki zirraragarria:\n«Nahiz politikan buru-belarri sartu, 1983an Xabier Amurizaren ikastarora joan nintzen, bertsolaritza hobeto ezagutzeko. Ikastaroan umeak, gazteak eta helduak (Eibar, Soraluze, Markina…) batu ginen hilabete batzuetan, astean behin. Umeek ikastaroa askari batekin bukatu zuten. Helduok, berriz, afari batekin Soraluzeko San Andres auzoan. Afalostean, Xabierrek bakoitzari bertso bat idazteko eskatu zigun. Ni ez nintzenez osatzeko gai izan, zeharo lotsatu nintzen. Bertsolari izateko ez nuela balio ikusita, bertsozale bihurtu nintzen».\nBa, eskerrak ez zen izan «bertso bat osatzeko gai»! Ikastaroa efektiboago gertatu izan balitz, neuk ere kartzelara joan beharko nukeen berriz, proportzio bereko hitzaurre bat egiteko. Ibonek baino askoz urte gutxiago preso egina izanik (herena bakarrik), nik ez nuen inondik ere burutu proportzio horretako emaitzarik. Eta Eibarko ikastaroa eta San Andresko afaria aipatu dituenez gero, ezin dut neuk ere nabarmendu gabe utzi ikastaro huraxe izan zela (ume, gazte eta heldu batera) nire bertso-bizitzako esperientziarik gogoangarrienetakoa, aukera dudan guztian aipatu ohi dudana.\nIbonen azken liburu hau («Gure Ama Lur feminista»), aurreko guztiak bezala, bere sentimenduen eta sentitzen edo kontrasentitzen dituen gaien hurrenkera bat bezalakoa da. Eta gertaeren kronika bat. Lehen sortaren izenburua: «Europak Amerika konkistatu zuen». Hona pasarte bat:\nSenak aginduta, hamasei urterekin\nmilitatzen arduraz hasi nintzen,\nFranco lurperatu nahi zutenek beste,\naskatasuna maite nuelako,\ngazte eta sentimentalak ginen\nMilitantzia bizitza izan da, eta da,\nlana, maitasuna, etxea… lez,\nmaiz, ez nituen egoki uztartu,\nez nuelako behar besteko kemenik.\nBai, Ibon! Hori ere San Andresko afarikoa bezala ulertuko beharko dugu, zeren, baterako kemenik izan ez ei zenuen bezala, besterako ez bazenuen izan “behar besteko kemenik”, zer izango zen, bietarako izan bazenu?\nIbonen sorkuntza luzean, bada gauza bat hunkitzen nauena, baita harritzen ere. Hainbeste urte preso daraman batengan (eta nolako baldintzetan!), itxaron zitezkeen halako amorru, garraztasun edo desesperaziozko garraisi batzuk ere, baina, edo nik ez naiz gauzak ondo interpretatzeko gai, edo San Andresko afariko “ezina” mirari baten ifrentzua izan zen, Oteizaren hutsunea bezala. Hamaika urte preso daramatzan baten lehen liburuaren izenburua Ametsen txokoan bizi naiz da. Orduan, besteok non bizi ginela esan behar dugu? Gezurra al zen? Imintzioa? Ezkutatze altruista bat? Ez dut uste. Banaiz horrenbeste interpretatzeko gai. Ibonen bertso eta olerkietan, gardentasun natural bat eta benetasun noble bat nabarmentzen dira. “Eibartasun genetiko bat”, esango nuke. Beti ere, sendotasun baten barruan. Eta batzuetan, naturaltasun-kolpe ustegabeak:\nAuguste Rodin zena ziplo\nPentsalaria” lez nago\nEdo inoiz, sinestea zail den samurtasunak:\nZazpigarren ziegan naiz\nHorrela ez da harritzekoa ondorioa: «Kartzelan zurekin esnatzen naiz». Ba, ez dituzu esnatze maitagarri gutxi izan, Ibon, 20 urtetan, 240 hilabetetan, 7.300 egunetan! Minutuak eta segundoak San Andres auzoko jatetxean kontatuko ditugu. Orain ez dakit jarraitzen duen, baina Soraluzen aurkituko dugu bazterren bat, eibartarrei gustatzeko modukoa, zubian zintzilik bada ere. Bakean utziko gaituzte, “sikatzen” ari garelakoan.\nEta bertso baten aipuarekin amaituko dut, zeina, geroan jokatu arren, dagoeneko orainaldi bihurtua baita. Noizbait, zorionez! Beste “ainara” guztien itzuleraren zain.\nniretzat izango da


Ikusten ez den partikula batek ate berria ireki du astronomian - Zientzia Kaiera\n2017ko irailaren 22an mundua ohiko arazoetan murgilduta zegoen. Iazko udazkenaren lehen egun horretan, Erresuma Batuko lehen ministro Theresa Mayk brexit-erako bi urteko luzapena eskatu zuen, eta Kataluniako krisia puri-purian zegoen. Atlantikoaren beste aldean ez zeuden negoziaketa askorako tenorean: lurrikara ikaragarri batek Mexiko astindu berri zuen; alboan are okerrago zeuden: urakan batek Dominikar Errepublika jo berria zuen. Asiara joanda, Ipar Koreako erregimenak Ozeano Barean H motako bonba bat lehertzeko mehatxu egin zuen.\nTelebistako pantailetan samina besterik agertzen ez zen egun horretan, gauza xume bezain garrantzitsua gertatu zen munduaren txoko urrun batean: Antartidan kokatutako IceCube izeneko behatokian, zientzialariek “ikusezina” zen partikula baten arrastoa “ikusi” ahal izan zuten: energia altuko neutrino bat. Film batean bezala, adituen artean mundu mailako alarma piztu zuten, eta izarretan burua duten “txoriburu” asko partikula horren jatorriari begira lerrotu zituzten euren tramankuluak.\n1. irudia: 3.700 milioi argi urtera kokatuta dagoen galaxia batean du jatorria atzemandako neutrinoak. Irudian, neutrinoak eta gamma izpiak isurtzen dituen blazarraren irudikapen artistikoa. (Argazkia: IceCube/NASA)\nHego Poloan kokatuta dago IceCube neutrino behatokia, Amundsen-Scott estazioan, eta partikula horiek detektatzeko berariaz eraikitakoa da. Bertan egindako behaketari esker, astrofisikariek ondorioztatu dute neutrinoak blazarretan sortzen direla, hau da, zenbait galaxiaren erdiguneetan. Science aldizkarian argitaratu dituzte emaitzak, bi artikulutan.\nDrexel unibertsitateko (AEB) ikertzaile Naoko Kurahashi Neilsonen esanetan, “jende askok susmatzen zuen blazarrek neutrinoak jaurtitzen dituztela, baina, orain arte, inork ez du prozesu hori ikusi”.\nHasieran esan bezala, ordea, iazko irailean prozesu hori “ikusi” ahal izan zuten. Neutrinoa topatu eta minutu batera zabaldutako alarmak erantzun ona izan zuen: mundu osoko astronomia behatokietan egindako lanari esker baieztatu ahal izan dute IC170922A izendatu duten gertaera horrek TXS 0506+056 blazarrean jatorria duela. Lurretik ikusita, Orion konstelazioan dago estruktura hori; zehazki, ehiztariaren ezkerreko “sorbaldan”. Lurretik 3.700 milioi argi urtera kokatuta dago.\nEspektro elektromagnetiko osoan behaketak egin dira, baina, batez ere, gamma izpien isurien analisia izan da garrantzitsuena. Bereziki NASAren Fermi espazio teleskopioa eta La Palma uhartean dagoen MAGIC izeneko gamma izpien teleskopioa erabakigarriak izan dira iturria zehaztu ahal izateko.\nZaila zen kasualitatea izatea, baina, bazitekeen. Horregatik, ikertzaileek aurreko urteetan gordetako erregistroak arreta handiz aztertu dituzte, modu horretan jakin ahal izateko ea aurretik norabide horretatik etorritako beste neutrino isuririk ote zegoen. Ia hamarkada bat atzera egitea lortu dute, eta blazar horretatik bertatik beste neutrino jaurtiketa handiak izan zireneko ebidentzia haina bildu dutela ziurtatu dute. 2014ko eta 2015eko datuetara joanda, konturatu dira jatorri bereko dozena bat neutrino erregistratuta zeudela.\n2. irudia: DOM izeneko sentsoreak daude izotzaren barruan, IceCube behatokiaren azpian, neutrinoak atzeman ahal izateko. (Argazkia: IceCube/NSF)\nNeutrinoak partikula subatomikoak dira. Aspalditik ezagutzen dira, baina, orain arte, ez zegoen argi zein zen haien jatorri zehatza. Orain bederen, zientzialariek badakite blazarrak neutrinoen iturrietako bat direla. Are gehiago, aurkikuntzak beste arrasto garrantzitsua eman du: blazarretan ere egon litezke izpi kosmikoen jatorrietako bat.\nNeutrinoek zuzen-zuzen bidaiatzen dute unibertsoan zehar, eta galaxiak, izarrak edo aurrean duten edozein gauza zeharkatzeko gai dira. Neutrinoek ez bezala, izpi kosmikoek karga elektrikoa dute, eta, beraz, eremu magnetikoek haien ibilbidea desbideratzen dute. Horregatik, Lurretik jasotzen diren izpi kosmikoak aztertzea ez da nahikoa jakiteko zein den horien jatorria. Behatokiak detektatzen dituen neutrino gehienak energia baxukoak dira, baina horiek atmosferan bertan izan ohi dute jatorria, izpi kosmikoek goi atmosferako partikulekin talka egiten dutenean. Baina zientzialariek badakite izpi kosmikoek gasarekin edo fotoiekin talka egitean sortzen direla energia altuko neutrinoak. Beraz, litekeena da orain aurkitu duten neutrino iturri hori izpi kosmikoen jatorri izatea ere.\nOhi bezala, partikula hauen existentzia zeharka ondorioztatu zen. Wolfgang Pauli fisikaria izan zen 1930ean neutrinoa aurrenekoz proposatu zuena. Nukleo batean beta motako desintegrazioa izaten denean, nukleotik ateratzen diren elektroien energia zinetikoa ez da nukleoan dagoen energiaren arabera espero daitekeenaren parekoa. Elektroi horiek, berriz, energia espektro zabala dute. Energien arteko alde hori azaltzeko, neutrinoaren existentzia proposatu zuen Paulik.\nOso masa txikiko eta energia neutroko partikula da neutrinoa. Materiarekin gutxitan elkarri eragiten dute. Ezaugarri horiek azaltzen duten zergatik den hain zaila partikula hori detektatzea. Hori 1956an lortu zen aurrenekoz, baina oraindik ere, gaur egun arras zaila da partikula horiek atzematea, eta tresna oso bereziak behar dira: tamaina handiko behatokiak, normalean likido asko duten biltegiak, eta inguruan erradiazio detektagailuak dituztenak. Halako azpiegitura handien bitartez, neutrinoek materiarekin talka egiten dutenean sortzen den erradiazio txikia neurtzen saiatzen dira zientzialariak. IceCube behatokiaren kasuan, izotz kilometro kubo baten eremuan dauden milaka detektagailu txiki baliatzen dira.\nOrain aurkeztutakoa kanal anitzeko behaketak egiteko baliagarria izatea espero dute astrofisikariek. Modan jarri da, honezkero, astronomia multi-mezulariaren kontzeptua. “Argiaz aparte bestelako bideak erabiltzen dituen astronomia egiten hasiak gara, behaketa elektromagnetikoa -argia- eta bestelako neurketak bateratzen dituen astronomia multi-mezularia egiten, hain zuzen”, azaldu du Alabamako Unibertsitateko (AEB) Marcos Santander astrofisikariak. Funtsean, unibertsoari begiratzeko bide berria ireki dela nabarmendu dute ikertzaileek.\nAstrofisikariek espero dute etorkizunean neutrinoak lagungarri izango direla unibertsoa sakonki aztertzeko. Orain arte, astronomia guztia fotoietan edo “argian” oinarritu da, baina pixkanaka egoera aldatzen ari da, eta unibertsora hurbiltzeko bide berriak zabaltzen ari dira. Iaz grabitazio-uhinen lehen detekzioarekin gertatu zen modu beran, oraingo aurkikuntzak gure unibertsoaren pertzepzioa fintzen lagundu dezake. Munduko arazoek berdin jarraituko dute, baina, eskerrak, ezagutzaren abenturak zirrarara zabaltzen jarraitzen du.\nThe IceCube Collaboration, Fermi-LAT, MAGIC, AGILE, ASAS-SN, HAWC, H.E.S.S., INTEGRAL, Kanata, Kiso, Kapteyn, Liverpool Telescope, Subaru, Swift/NuSTAR, VERITAS, VLA/17B-403 teams, (2018). Multimessenger observations of a flaring blazar coincident with high-energy neutrino IceCube-170922A. Science , 361(6398), eaat1378. DOI: 10.1126/science.aat1378\nIceCube Collaboration, (2018). Neutrino emission from the direction of the blazar TXS 0506+056 prior to the IceCube-170922A alert. Science, 361(6398), pp. 147-151. DOI: 10.1126/science.aat2890\nArgitalpen-data: 2018/07/18 · Atala: Dibulgazioa, Kolaborazioak\nJuanma Gallego Neutrino atmosferikoek Lurra zeharkatzean egiten duten ibilbidea jarraituta, orain arte teknika geofisiko tradizionalekin baino neurtu ezin ziren hainbat […]\nUxue Razkin Fisika Energiaren kontserbazioa Bohr-en eredu atomikoaren oinarrizko elementu bat izan zen. Proposamen horrek arazoak sortu zituen eta beraz […]\nLurraren lehen tomografia egin dute, neutrinoak erabilita – Zientzia Kaiera\n[…] bezala, behatokiari horri esker puntako zientzia ari da burutzen. Joan den uztailean, esaterako, 3.700 argi urtera dagoen galaxia batean abiatutako neutrino bat atzemateko gai izan ziren astrofisik…. Oraingoan, neutrinoak erabili dituzte aspalditik paperean zegoen ideia bat errealitatera […]


Konkistatzaileak Eridani online erregistratzeko. Play free games online Ya feodal\nAlternative izenak: Konkistatzaileak Eridani\nJolastera Konkistatzaileak Eridani\nConquerors Eridani online - liluragarriak rol jokoa eramango zaitu fantasia jokoa, mundu zoragarria sartu non hiru lasterketetan desberdinak izan ziren elkarrekin eguzkiaren azpian leku bat batailan.\nJokoaren Conquerors Eridani nahiko konplikatuak parte hartzea. Zure helbide elektronikoa, eta horrek joko sartu, Aukeratu pasahitz bat, zure pertsonaia arraza aukeratzeko erabiliko da idatzi beharko duzu. Izen-ematea eskatzen Conquerors Eridani militante estepa pertsona, harro iratxo eta kontuz ibili mendian egoiliarren artean aukeratu. Lasterketa bakoitzean, bai bere abantailak eta mugak ditu. Conquerors Eridani in online erregistratzeko bost irudiak zure pertsonaia bat hautatu ahal izango dituzu, bakoitzaren gustu eta kolore.\nJokoaren hasieran herri txiki bat, eta horrek jokalari gisa zure garapen gehiago oinarria izango da kontrolatzea lortu duzu. Denborak aurrera egin ahala, ez bakarrik izango duzu bira hiria indartsu bat sartu ahal, baina baita bere kontrola beste habitat pean hartu.\nJanaria, egurra, harria eta burdina:\nJokoan daude oinarrizko lau baliabideak dira. Baliabide kopuru jakin bat lortzen duzu orduro, haien kopurua hazkunde eta garapena zure hiriko batera handitu egingo da. Lasterketak hainbat hiritan beren garapen modu bereizgarri propioak dituzte. Eraikin guztiak eraiki ahal izango duzu honako taldeetan banatu daiteke: baliabideak, hiri-konformazio, militar, komertzial, politiko eta biltegiratze ateratzea.\nArraza bakoitzak bere unitate multzo espezifikoak ditu. Bada bere abantailak eta desabantailak osagarri arrakastaz konbinatu, gai den armada invencible baten inguruko lur guztiak harrapatu nahi sor dezakezu.\nPlay online conquistadores Eridani elven lasterketa hasten bazara, Druids, werewolves, baso maitagarriak, frankotiratzaileak, basurdeak, unicorns, Ents itzalak enplegatzen dezakezu. Eta kolono prestatu eta eraikitzeko ballista gisa. Kontrolak larriak natura elven armada behin hautatua Elder.\nConquerors Eridani in erabaki mendiko jendea izan zure kokapenean zuretzat jolastu esaterako itxuraz soldaduak: mailu maisu golems praschiki, lantza throwers, pilotuek ilun drakonoyaschery, jarraitzaileekin, eta ikastaro guztiak makinak hau gogor mekanikoen: stenolomami eta Trebuchet. Ezartzea likidazioak meatzariak berria advancer eta kudeatzen mendiko armadako buruak.\nGame Conquerors Eridani online mesedez askatasuna eta bidaia espiritua maite duten bi horiek. Estepan jolasten hasteko aukera izango dutelako. Estepetako biztanleen artean gudarien, kopenoschikov, arkulariak, crossbowmen, estepa zaldizko zaldizko Khan eta zelatariek kontratatu ahal duzu. Teknologia estepa artean nahiago catapults eta battering ahari. Leader estepa tropak Khan da.\nJust hasi Jokoa online jolasten Eridani conquistadores nabarituko duzu munduan bakarrik oso urruti dago, txartela irekitzean, hurbilen zure bizilagunak ikus ditzakezu eta horiek estimatzen arriskuei eta aukerei haiengandik onura zerbait.\nConquerors Eridani online joko non pertsonaia garapena dozena bat baino gehiago trebetasun ezberdinak komandante hezkuntza, caballería, infanteriako, liderra, tropak entrenatzen, setioa armak, berehalako itzulketa armadako inteligentzia, aukera erasoak saihesteko eta biografien handia presente.\nOnline joko conquistadores Eridani dago eskuragarri nabigatzailean, baina ere deskargatu ahal izango duzu joko bezero eta instalatu zure ordenagailuan. Joko bezero pisua guztira ez da handia, baina banda zabalera kontsumoa zertxobait murrizteko aukera emango dizu. Gehien fun Conquerors Eridani konpainia handi play, eta gero zeure joko aliantza sortu delako dezakezu, klan deritzo. Klan indartsuena da Ospearen Aretoan joko erori orri nagusian.\nGames Online MMORPG online jokoak Konkistatzaileak Eridani


Xabier Regil Agirre | Berria.eus\nProfila Xabier Regil Agirre\nIñigo Peña. Piraguista\n«Txapelketa izugarria izan da; amets bat bete dut»\nIñigo Peñak zilarrezko domina bat eta brontzezko beste bat eskuratu ditu Munduko Txapelketan, Portugalen. Bere garaipen zerrendan falta zuen lorpen bakarra zen halako txapelketa batean podiumera igotzea.\nIñigo Llopisek bost domina zintzilikatu ditu lepotik Dublinen, Igeriketa Egokituko Europako Txapelketan. Lehiatik denbora asko aldendu zuen lesio batetik osatuta itzuli da donostiarra.\nArtola eta Albisu finalerako sailkatu dira Zarauzko torneoan, Altuna eta Zabaleta faboritoak garaituta. Albisu izan da partidako onena\nAmetsak ez du etenik\nEuropako Atletismo Txapelketa jokatu berri da Berlinen, eta Iraitz Arrospide atleta billabonatarrak taldekako zilarrezko domina irabazi du maratoian. Hiru urtean sekulako garapena izan du, eta oraindik hobetzen jarraitzeko asmoa du.\nElena Loyo maratoilari zuiarrak lehen aldiz hartuko du parte gaur Europako Txapelketan, 35 urterekin. Beste bi euskal herritar ere ariko dira korrika Berlingo kaleetan: Trihas Gebre eta Iraitz Arrospide.\nJulen Gabirondo. Euskadiko sega txapelduna\n«Besteen belar biltzaile askok ere ni animatu ninduten»\nEuskadiko txapela hirugarren aldiz jantzi zuen Gabirondok iragan igandean Asteasun jokatu zen finalean. Norgehiagoka estua izan zen, eta txapeldunak Mikel Garaialde bi egun lehenago hildako lagun minari eta segalariari eskaini zion txapela.\nApendizitisak ere izan dezake bere alde ona\nArantza Moreno xabalina jaurtitzaileak gaur ekingo dio lehiari Europako Atletismo Txapelketetan. 12:30etik aurrera hasiko dute sailkapen txanda, eta finalean sartu nahiko luke, oso zail duela dakien arren.\nBikote mistoek jokatuko dute Donostia Hirian\nIrribarria-Albisu eta Olaizola II-Zabaleta ariko dira, besteak beste, torneoan. Feria lau aurrelariren arteko desafio batekin hasiko da


COVID-19 Luzapenaren edo jarduera-aniztasunagatiko oinarri murriztuaren eskaera, RETA\nRETA jarduera-aniztasunagatiko oinarri murriztua eskatzeko Zerbitzua eguneratu da. Maiatzaren 1etik aurrera, zerbitzuaren bitartez COVID-19aren krisiaren ondorioz 11/2020 Errege Lege Dekretuan aurreikusitako luzapena eskatu ahal izango da.\nCOVID19. Ziurtagiri digital iraungiak martxoaren 14az gero\nCOVID-19ak eragindako ezohiko egoerak direla eta, Egoitzaren zerbitzuetan 2020ko martxoaren 14an, hots,alarma-egoera indarrean sartu zen egunean, iraungi ziren ziurtagiri digital onartuak erabiltzen jarraitu ahal izango dira. Pixkanaka, beharrezko egokitzapen teknikoak egiten ari gara aukera hau Egoitzaren zerbitzu guztietan eraginkorra izateko. Barkatu egokitzapen honetan zehar egon litezkeen eragozpenengatik.\nSarrera-eguneratzea SMS bidez. Ez duzu zertan zure Gizarte Segurantzaren Zenbakia jakin sartzeko.\nLehen, Gizarte Segurantzaren Zenbakiari buruzko informazioa bete behar bazen ere, orain SMS bidez sar zaitezke Gizarte Segurantzako zerbitzu elektroniko batzuetan. Erabiltzaileari zerbitzu elektronikoak erabiltzea errazagoa izan zatzaion, datu hori emateko baldintza deuseztatu dugu, eta orain identitatea informazio sinplearen bidez egiaztatzen da, hots, DNI edo NIE eta jaiotze-dataren bidez eta Gizarte Segurantzari emandako mugikorrera iritsi zaizun kodea idatziz.\nCovid 19rako neurriak. Gizarte Segurantzak aurrez aurreko arreta-bulegoak itxi ditu.\nAstelehenetik aurrera, hots, martxoaren 16az gero, INSS, ISM eta TGSSren bulegoek ez dute arreta-zerbitzurik eskainiko. Ezohiko neurria da osasun-autoritateek emandako jarraibideak jarraituz. Herritarrek izapide urgenteenak egin ahal izango dituzte Egoitza Elektronikoaren eta Egoitza Elektronikoaren bidez. Gizarte Segurantzak lan egiten jarraituko du Sistema eta herritarren eskubideak babesteko ekintzak bermatze aldera.\nZerbitzu berria: Erretiro-simulagailua baimenduaren aldetik\nZerbitzu honen bidez hirugarrengo pertsona bat erretiro-simulagailura sartu eta interesdun baten izenean hori erabiltzeko aukera izango du, baldin eta baimena badu.\nHobekuntzak “Pentsioetarako eta Beste Prestazio Batzuetarako Aurretiko Hitzordua” atalean\nPentsioetarako eta beste prestazio batzuetarako hitzordua aurrez eskatzeko zerbitzuak sinplifikatu dira.\nZerbitzu berria: Beste idazki, eskaera eta jakinarazpen batzuk aurkeztea (Gizarte Segurantzaren Diruzaintza Nagusia)\nZerbitzu berria: Jaiotzagatiko eta Adingabeen Zaintzagatiko Prestazioa (REM)


Denek badakikezüe orai ezne ekoizle haboroenak greban sartürik direla, bai Xiberoan eta bai Europa osoan ere. Ekoizleen arabera, goizean bildü eznea lürrealat urtukitzen düe ala dohainik emaiten. Azken bide hori haütatü düe Gotaineko ekoizle batek eta Barkoxeko beste batek. Dena den, eman ala urtuki, segür da delibero bortitza dela ezne ekoizle batentako. Bena beste elkibiderik ez züela dioie laborariek, ikusirik azken denboretan zer prezioetan saltzen zütüen etxeko ekoizpenak.\nAzken denboretan, hanitx aipatü dügü APLI alkartea, greba hau hasi züana. Bena bestalde, ELB sindikateko laborariak ere greban dira, eta Mauleko merkatüan agertü dira eznea emaiteko. Erran bezala, bi ekoizle xiberotar baziren, bata Gotainekoa eta bestea Barkoxekoa.\nGotaineko behi ezne ekoizlea, Madouce Araguas alkarrizketatü dügü. Alkarrizketa entzün :


etorkizuna etorkizun: LURREKO PARIEKIN (bigarren aukera)\nLURREKO PARIEKIN (bigarren aukera)\nAhots batek irakurgaitik atera ninduen arte ez nintzen konturatu autobusak minutu batzuk zeramazkiela Arrasateko geltokian, hain justu nik jaitsi behar nuen tokian. Gasteiztik nentorren liburu baten gaiak zeharo harrapatuta, inoiz lehenago gertatu ez zaidan intentsitatearekin. "Bigarren aukera" du titulua.\nSatur Garcia gasteiztarraren autobiografia laburbiltzen duen liburua ez da literaturaren historiara pasatuko, ezta haren jaioterrian osa litekeenean ere. Baina erdiragarria gertatu zait, gordintasun itzelarekin aurkezten baitio egileak irakurleari bere bizitza latzeko nondik norakoa.\nJaio bezain laster arabar hiriburuko moja komentu bateko tornuan abandonatuta, Saturrek infernua ezagutu zuen txiki-txikitatik. Alkoholean busti zuen gaztaroa, delirium tremenseko aluzinazio itzeletan behin eta berriz eroriz. Bere buruaz beste egiten saiatu zen gaztaroan eta gazte izateari utzita gero ere. Marjinazio krudela pairatu zuen hamarkadetan. Eta bere jatorri ezezagunaren gaineko nortasunik ezak torturatu zuen gupidagabe, oinaze fisikoari mentala gehitzen zitzaiola, ero etxeko ateak sarritan zeharkatzera eraman zuena.\nHala ere, egun batean Satur Garcia jaiki egin zen eta argi bilakatu zitzaion iluna. Ordudanik gasteiztarrak muturrean zokoratutako pertsonak ditu gogoan eta helburuan. Horiei atxiki zaie gau eta egun, indarrak ez dituenetik ere atereaz eta Gasteizko gizarte espektrorik txiroenean egundoko laguntza luzatuz. Hori guztia, bere ekintzak ozpin tanta batek ere busti gabe, burututako lanaren ordainez hitz mingots gehiago jaso dituen arren eskerronekoak baino.\nSaturrek garbi asko erakutsi digu, Bombay edo Calcutara joan barik ere, gure artean Vicente Ferrer edota Ama Teresaren gisako gizakumeak ari direla jo eta ke, beren herrikide askoren bizitza-duintasuna berreskuratzeko ahaleginetan.\nEtiquetas: Ama Teresa, Bigarren aukera, delirium tremens, Gasteiz, pariak, Satur Garcia, Vicente Ferrer\nBLESA, RATO ETA ENPARAUAK\nAMETS EGITEKO KABIA


Bide publikoan artisautza produktuak saltzeko postua jartzeko baimena ematea.\nZarautzen erroldatutako edozein artisauk (gutxienez hiru hilabeteko antzinatasunarekin) edo haren legezko ordezkariak.\nArtea eta artisautza sustatzeko asmoz, artisautzako produktuak saltzeko gune bat egokituko da (Ipar kalea, Kale Nagusia, Barren plaza edo Udalak erabakitzen duen beste bat). Kasu horretan, lurzoru publikoa doan lagako da.\nGune horretan dagoen lekuaren arabera erabakiko da zenbat lizentzia eman.\nHerriko artista eta artisauak sustatze aldera, eskaera eguna baino hiru hilabete lehenagotik Zarauzko udalerrian bizi direla egiaztatzen duten artistek eta artisauek eskatu ahal izango dute baimena. Leku arazorik ez badago, baldintza hori bete gabe eman ahal izango dira lizentziak. Leku arazoak badaude, ordea, Zarauzko artistek izango dute lehentasuna, izendatutako tokia okupatzeko.\nArtistek egindako arte- eta artisau-lanak bakarrik saldu ahalko dira. Berariaz debekatzen da produktuen birsalmenta. Artisauek “Artisau Agiria” aurkeztu beharko dute, eurek egindako artisau-lanak direla egiaztatzeko (Foru Aldundia. JAKINTZAREN ETA ENPRESA JARDUERAREN SUSTAPEN zerbitzua. Marisa Gabilondo 943 112287)\nSalmenta-postuak leku hauetan egongo dira:\nUdan: Ipar kalean\nNeguan: Kale Nagusian eta, eguraldi txarra izanez gero, Barren plazan.


"Heriotzak grazia handia egiten dit"\n2018ko ekainaren 22a, ostirala | Ordua Euskal Herrian 05:11:03\n2009ko uztailaren 07a\nNew York-etik Iruñera etortzekoa zela jakin eta ongi etorria prestatu genion.\nHara fashionvictim bat!\nNormala izatea anormala izatean datza, eta ni normala izaten saiatzen naiz hori ez dela normala jakinik.\nHorretaz jabetzeko New Yorkera joan behar zenuen?\nNew Yorkek aspirina batek baino eferbeszentzia handiagoa dauka. Ez dago bertan luze iraungo duenik, baina bertaratzen den oro arrastoa uztera doa. San Ferminetan bezala.\nSantuetan sinesten duzu, ala?\nBeharko! Urte osoko fatxak heavy bihurtzen dira, gorrotatzen zaituztenek muxu ematen dizute... Zer pasatzen da hemen? Zeinek askatu ditu korsetak? Ni zoroa naiz, baina egunero.\nZu zoroa ez, zu enpresarioa zara!\nEz naiz enpresarioa sentitzen baina marrazkilaria ere ez. Dena gaizki egiten ona den bitxoa naiz, eta erosoen Kukuxumusuko ideien departamentuan nabil.\nEsango dute berriz sekulako txiringitoa muntatu duzula.\nOso enpresa bisuala garelako! Enpresa baino gehiago marka gara, eta ez ahaztu hogei urte puta kosta zaigula iritsi garen lekura iristea.\nGizajoa, zuk baino ez dakizu zenbat sufritu duzun...\nNire printzipioak nik asmatutako fartsak dira baina oso leiala natzaie. Behin munduratuz gero, erridikulua iruditzen zait putaseme bat bezala sufritzen egotea. Zoriontsu izaten saiatzen zara edo tiro bat jotzen diozu zure buruari. Ez dago besterik\nFikzioak errealitatea gainditzen du. Mikel Urmenetak?\nSinesten duzu bizitzan gertatzen diren gauzetan? Zer da entzierroa korritzea? Zer da gizaki batzuk etxean animaliatxo bat eduki eta egunero kaka egitera ateratzea? Zer da espermatozoide bat obulura igo eta handik bederatzi hilera haur bat sortzea? Zientzia-fikzioa!\nHorixe bera pentsatu nuen nik pelikula bat prestatzen ari zinela esan zidatenean.\nNire jatorrizko ideia batean oinarritutako gidoia idazten gabiltza, eta hurrengo urtean errodatuko dugu, New Yorken, ingelesez, eta nazioarteko aktore talde batekin. Eta hori dena ingelesez zipitzik jakin gabe!\nZenbat gustatzen zaizun probokatzea!\nEz, arrautzetan jartzen zaidana egitea gustatzen zait. Berez ateratzen zaidan gauza mordoa jende bati zentsuratzeko modukoa iruditu arren, ez da ezer arrazionala, irteten zait eta kito.\nLasai hilko zara, beraz?\nHiltzen naizen moduaren arabera...kar, kar, kar. Heriotzak grazia handia egiten dit. Hil aurretik nahi dudana egiteko aukera ematen badidate nire buruaz beste egingo dut.


KEMENEKO GAZZETTA: 2011\nEskubiko zutabean Gildarrek ateratzen dizkiguten argazki zoragarriak ikustea besterik ez dago, etorkizunean ere dantza talde indartsu bat izaten jarraitzeko asmoa sendotzeko. Honetarako noski harrobia zaindu behar. 5-6 urtetatik dantzaz gozatzen hasiriko haurrek 15-16rekin hala segi dezaten, aurten ere haurrentzako dantza eskola habian jarriko dugu. Beraz, gogorarazi inguruko guztiei, 5 urtetatik gorako edozein haurrek gurera etorri nahi balu, orain du izena-emateko epea, irailaren 1etik 15era bitarte. Zabaldu berria!!!\nUdarak nekagarriak izaten dira dantza taldeontzat, baina baita probetxuzkoak ere, horretan zalantzarik ez izan.\nBadira sei urte Donostiako aste nagusian azkenengoz dantzatu genuenetik eta halako zirrara berezi bat sortarazten duenik ezin uka. Aurtengoan ere nabaria zen taldekideen artean urduritasun eta emozioa. Askorentzat Konstituzio plazan dantzatzen zuen lehen aldia zen, baina espero dezagun azkena ez izatea!\nSaioa txukun joan zen eta honen lekukotza ondorengo bideo laburpen eroan (bai badakit kalitatea ez dela oso ona, baina hainbeste laburtu beharrak hori du) biltzen saiatu gara.\nZORIONAK GUZTIOI ETA SEGI LANEAN! Uda ez da bukatu eta irailaren 10ean berriro ere hankak astinduko ditugu Bermeon.\nSCHAGEN NAZIOARTEKO DANTZA JAIALDIA\nAurten ere ibili gara ba (beno, gara edo...).\nIkusten denez dantza pixka bat egitearen aitzakian beste behin ere primeran pasa dute kemenkideek.\nIrudietan garbi ikusten da gipuzkoarrak beti gipuzkoar garela, baita zuberoako, bizkaiko edo zer esanik ez nafarroako dantzak eginez ere!. Hola, hola, segi beti bezain tente eta fin!.\nPasa den asteburu honetan bertan izan ditugu Girona ingurutik etorririko gaztetxoak gure artean. Hona hemen eskainiriko dantzen aletxo bat.\nNIT DE DANSA TRADICIONAL\nAsteburu honetan gure haurrek Les Preses herria bisitatu dute. Bertako "Barretines de Marboleny Escola de les Preses", dantza taldearekin batera dantza saio bat eskaini eta Gironako umeekin egun politak igaro ahal izan dituzte.\nBarretines de Marboleny-ko dantzariek hurrengo asteburuan egingo digute bisita, uztailaren 30ean arratsaldeko 18:00tan Erreginaren baluartean beraien dantzak gure harrobiko gaztetxoek eginikoekin batera ikusgai izango ditugularik.\nelGarrotxi agerkari digitalak eginiko bideoan ikus daiteke Les Preses-en eginiko saioaren laburpena.\nAurrez beste batzuk dakigun bezala, honelako esperientziak beti gogoan izaten dira eta espero dezagun gure gaztetxoek dantza munduan jarraitzeko indarra hartu izana.\nAnimo eta ia hurrengo asteburuan ere guztiok erantzuten dugun!\nDANTZA SAIOKO BIDEOAK\nOIER ARAOLAZA (ELGOIBAR, 1972)\nDantzaria eta dantza alorreko sustatzaile eta kudeatzailea da. Informazio Zientzietan (1995) eta Gizarte eta Kulturazko Antropologian (2001) lizentziatua, Musikologiako doktorego ikastaroak egin ditu (2005) eta Artearen Historian Ikertzaile nahikotasuna eta ikasketa aurreratuen agiria (2010) eskuratu ditu.\nEibarko Kezka, Elgoibarko Haritz eta Donostiako Argia dantzari taldeetan aritzen da dantzan, eta dantzan.com elkartearen kudeatzailea da.\nETBn kultura alorrean, Elhuyar Fundazioan zientzia dibulgazioan eta dantzan.com-en dantza komunikazioan aritu da lanean azken urteotan. Dantzan Ikasi formakuntza programa gidatzen du eta Kulturaren Euskal Kontseiluko kidea da.\nEibarko kezka dantza taldearekin tradizioa eta sorkuntza uztartzen dituzten Arrateko Amaren dantzak (2005) eta Koko-dantzak (2008) tradizio koreografiko berriak bultzatu ditu.\nHONDARRIBIA DANTZAN V\nBost urte badira zerbait, ezta?\nAi ama zein azkar pasatzen diren urteak.\nAurtengo Hondarribia Dantzanen egitaraua ahal bezain osatu eta interesgarriena egiten saiatu gara (urtero legez), orain ikus-entzule guztion esku dago hori epaitzea.\nAurtengoan inauteriak izango ditugu ardatz.\n- Maiatzaren 30etik ekainaren 3ra Larrain dantza ikastaroa Jostaldi pilotalekuan 19:00-20:30.\n- Ekainaren 2an hitzaldia udaletxeko areto nagusian 19:30ean.\nHitzaldiaren izenburua: "Ezpata-dantzak eta inauteriak, tradizio zaharrak eta festa berriak".\n- Ekainaren 4ean:\nDantza taldeen saioak: 18:00tik aurrera Hondarribiko kaleetan, 19:00tan Sta. Maria Madalena plazan.\nAntzuolako Sorgin dantza\nErromeria, Santa Maria Madalenan 20:30-22:30.\n- Ekainaren 5ean:\nGazteenak dantzan: Kemen, Adaxka, Talaia. 12:00tatik aurrera\nHalaxe ikusi ahal izan genuen atzo Amaian. Taldetik igarotako hainbat kide ikusleen aulkietatik Kemenkide izango diren hurrengo kimuei begira, emozionaturik (batzuk onartu zuten gisan) eta urtean zehar hainbat eta hainbat dantza irakaslek eginiko lanaz disfrutatuz. Hau litzateke atzoko arratsaldearen laburpena, hau eta noski, azken asteetako ensaio orokorrak, egun osoko jarduna eta ongi merezitako iluntzea.\nZorionak guztioi, haur eta gazte! Gaur egungo gizarte estresatuan euskal dantzak ezagutu, eta hauekin gozatzea lortzen duzuen guztiok saria merezi duzue. Ia etorkizunean ere oholtza gainean ikusten zaituztegun! (gurekin batera noski).\nEgilea Aitziber 1 iritzi\nInauteri asteburua izan genuen aurrekoa.\nLarunbata, eguzkitsu esnatu zen eta goizeko lehen orduetatik inauteri usaina nabaria zen Irun txoko ezberdinetan.\nGoizeko 10.00tan lokalean geratu ginen azken ukitu eta ensaioak egiteko eta 11.30tarako txintxo-txintxo Pio XII plazan ginen inauteriko partaide guztiak, momotxorro, sorgin, itzain, aza landatzaile, hazi ereile, ijito … Irungo kaleetatik inauteriaren poz eta alaitasuna zabaltzeko asmoz.\nTxistulari, dultzaina eta fanfarreaz lagundurik Pio XII plazatik Erromes plazaraino dagoen bidea bete genuen, hainbat geldialdi eginez, Altsasuko zortzikoa eta beste hainbat dantza ekitaldia ikustera etorritako jendeari erakusteko.\nKemeneko dantzari eta musikariez gain, Adaxka dantza taldeko, Eguzkitza, Elatzeta eta Talaiako haurrek parte hartu zuten. Honez gain hainbat musikariren laguntza ere izan genuen.\n12.00etan hasitako bidea 13.30ak aldera amaiatu genuen Erromes plazan, momotxorro, polka pik, fandango eta arin-arina dantzatuz.\nHaur talde bakoitzak bere monitoreekin argazkia egin eta gero, Kemeneko talde argazkia atera genuen eta zaharren egoitzara abiatu ginen eguneko azken “saioa” egiteko, eta haiei ere asteburua alaitzeko.\nIgandea ere, larunbataren antzera eguzkitsu esnatu zen. Honek aurreko eguneko parrandaren neke eta ajea eramangarriagoak egin zituen.\n9.00tan lokalean geratu, kotxeak hartu eta Olaberriarantz abiatu ginen. Cristina eta Aneren etxean indarrak hartu genituen madalenak eta pastak gosalduz eta bidean aurrera jarraitu genuen fandango eta arin-arin gehiago dantzatuz.\n12.00ak aldera hamaiketakoa egin genuen, salda eta txorizo pintxoa, deskantsatu eta berriz indarrak hartzeko eta argazkia atera genuen parking ondoko baserri polit baten atarian.\nBehin argazkia aterata, aurrera jarraitu genuen geratzen ziren baserrietan dantzatzeko eta kosta bazitzaigun ere azkenean lokalera iritis ginen.\nGoizeko dantza guztien ondoren merezitako bazkaria egin genuen Erlaitz elkartean.\nEgilea: Ane Estonba\nAspertuta bazaude edo nagusiarekin nazkatuta burua beste zerbaitetan lanean jarri nahi baduzu, sakatu beheko irudi maitagarrian eta ondoren scatter aukeratu. Zorte on!!!\nEUSKAL HERRIINAUTERIA 2011\nIpuinaren egilea: Ane Beloki\nMarrazkigilea: Ane Unanue\nInauteriak baino astebete lehenago egin ohi dugun bezala, aurten ere kautereen dantza egin dugu, euri, barre-algara, salto eta brinkoen artean Irungo kaleak alaituz.\nEgilea MirenGil 0 iritzi\nEUSKAL HERRI INAUTERIA\nJarraian Euskal herri inauteri ekimenean parte hartzeko mozorroen argazki ezberdinak ikusgai dituzue. Pertsonaia berezi hauek eta beste hainbatek Irungo kaleak alaituko dituzte eta inauteriko kaosa zabaldu martxoaren 5ean.\nMUGARIK EZ GURE BURUEI\nBai, batzuetan nekatuta egon gaitezke, gogorik gabe, haserre edo triste... Baina, benetan egiten duguna gustoko badugu eta barnetik egiteko gai bagara, zeinek ezartzen dizkigu mugak?.\nArgi dago egin nahi ditugunak egiteko muga nagusia gu geu garela gehienetan.\nBaina mesedez, ez ikusi falta zaiena soilik, adierazi nahi dutena baizik. Gorputz-adar guztiak ditugunok, gai al gara honela dantzatzeko, honela espresatzeko?.\nUrte berri honetan, apurtu gorputzaren mugak eta sentitu egiten duzuna!.\nUrtea ondo hasteko, beti bezala, futbol partidua antolatu dugu Kemenen. Bai, dantzariak izan arren, futbolean ere badakigu!\nTaldeak ere betiko moduan egin ditugu, zaharrak alde batetik eta gazteak bestetik.Gazteen taldeko partaideak 15-25 urteko dantzariak izan gara, eta zaharrak hortik aurrerakoak. 15 bat persona egon gara talde bakoitzeko, eta aurten, beste urteetan ez bezala, neska “dexentek” jokatu dugu, bostek hain zuzen ere, izan ere urte askotan Aiorak bakarrik jokatu izan du.\nPartidua oso interesgarria izan da une oro, eta lesionatu bat edo beste egon da. Haien artean Eneko, zeinek hankean hartutako minarengatik jolasteari utzi behar izan dion. Lehen denboran gol bakarra egon da, zaharren taldeko Hodeirena. Gazteen taldea Nestorren Idiazabal gaztarekin animatu gara eta bigarren zatian postuen antolaketa aldaketari esker askoz hobe jokatu dugu. Segituan etorri da Kielen gola, eta honek zaharren taldekoak urduritu ditu. Markagailua 1-1 zegoen, eta sekulako tentsioa. Inork espero ez zuenean, ezta gazteen taldeko defentsa eta atezain bikainek ere, Bittorrek sekulako gola sartu du. Hori izan da partiduaren emaitza 2-1 zaharren alde. Zaharrek gazteen moduan ospatu dute garaipena, eta bukatzeko talde osoaren argazkia atera dugu. Partiduan, nahiz eta zelaira sartzeko aukerarik ez izan, animatzen egon diren Kemeneko lagunak egon dira.\nDutxa on baten ondoren, taldeko 50 bat pertsona elkartu gara Hondarribiako Olagarro elkartean bazkaltzeko.\nP.D: Kontuz ibili zaharrak, hurrengo urtean irabazteko entrenamenduak egingo ditugu eta!


Ahultasun egoeran dauden adinekoentzat, laguntza modu berriak - Albisteak - Bidania-goiatz\nAhultasun egoeran dauden adinekoentzat, laguntza modu berriak\nSaiaz Gizarte Zerbitzuen Mankomunitatean proiektu esperimental bat jarri dute abian, besteak beste, auzo sare eta boluntariotza formula berriak lantzeko.\nTolosaldeko Atariak argitaratutako artikulua\nProiektu esperimental bat jarri da martxan Saiaz Gizarte Zerbitzuen Mankomunitateko lau herrietan, ahultasun egoera dauden adinekoei laguntzeko autolaguntza komunitarioa, auzo sare eta boluntariotza formula berriak lantzeko. Elena Rikondo gizarte langileak ahultasun egoeran dauden adinekoen zailtasunak azaldu ditu: «Bere kabuz ezin duenean herrira etorri eta ezin duenean parte hartu herriko ekimenetan, esaterako, ez duelako gida baimenik, edo belaunean mina duelako protesiarekin eta beldurra ematen diolako jaistea, edo gernuaren kontrola eramateko arazoak dituelako eta etxetik kanpo egotea denbora luzez urduritasuna sortzen diolako». Horrez gain, landa eremuan izan ohi den dispertsio geografikoa ere kontuan hartu beharreko gaia da.\nRikondok gaineratu duenez, «mentalki oso ondo daude, eta etxe inguruan egoteko moldatzen dira, baina herrian egiten diren ekimenetan parte hartzeko zailtasunak dituzte. Esan izan digute ez daudela gaizki, baina badirudi beraientzako ez dagoela ezer ere ez».\nAldundiak diruz lagundutako proiektua da. Hain justu, Etorkizuna Eraikiz egitasmoa martxan jarri du aldundiak legealdi honetan eta zati bat adinekoei zuzenduta dago, eta horien inguruan proiektu esperimentalak bultzatu nahi dituzte. «Ikusi nahi da nola lortu pertsona horien partaidetza gure herrietan», esan du Rikondok, «eta zahartzaroaren eta zaintzaren erronka handi horri bide berriak ireki».\nEz da lehenengo aldia Saiaz Mankomunitatea aitzindaria dela landa eremuan adinekoen gaia jorratzerakoan. Agurtzane Zelaia Bidania-Goiazko zinegotziak eta Saiaz Mankomunitateko lehendakariak azaldu duenez, «denon parte hartzearekin ahal dugun moduan aurre egiten diogu gaiari. Inplikazio bat dago udalen aldetik».\nAurretik ibilbide bat egina dute mankomunitatean. Hainbat esperientzia izan dituzte, baina ikusten zuten herriko bizitzan parte hartzeko aukeraren aurrean zenbait jende etxeetan eta baserrietan geratzen zirela, berez parte hartzeko gogoa izan arren. «Adineko horiei nola lagundu ikusteaz gain, interesgarria da ere boluntariotza mundu honetan formula berriak bilatzea», esan du Rikondok. «Erronka interesgarria da, prozesua errealitatea zapalduz egitea, zerbait eraginkorra egitea. Askotan horrek kohesioa sortzen du herrian».\nBiztanleria gero eta gehiago bizi dela ekarri du gogora Zelaiak. «65 urte eginak dituzten jende asko dago buruz eta fisikoki ondo, eta jendeari laguntzeko prest daudenak».\nFarapi kooperatibak eramango du aurrera proiektua, eta bertako kidea den Nerea Elias Mujikak azaldu duenez, «proiektuaren abiapuntua da lau herrietan herritar osoak nahi dituztela, herriko bizitzan eta dinamikan parte hartzen jarraitzeko».\nProiektuaren hasieran batez ere bertako errealitatea jasotzea izango da. «Ikusi aurretik zer egin den, zerk funtzionatu duen eta hortik aurrera eraiki alternatiba berriak», esan du Elias Mujikak. «Aldi berean ahultasun egoeran dauden adinekoen errealitatea ezagutu nahi dugu haiekin egonez».\nLaguntza modu berriak herriko eragileekin eta orokorrean herritarrekin eraiki nahi dituzte, «adinekoak erdigunean jarriz». Elias Mujikak dioenez, «proposatzen duguna errealitatera egokitu dadin eta denboran zehar iraun dezan nahi dugu». Laguntza hori egituratzea da asmoa, baina ez «egitura zorrotz» bat egitea, baizik «aldakorra izatea gure errealitatea aldakorra den heinean».\nBidania-Goiatzen eta Errezilen, esaterako, ahultasun egoeran dauden adinekoentzat dinamizazio ekintzak egiten dira hamabostean behin. «Nahiko emaitza politak ikusten ari gara. Jendeak asko eskertzen du eskaintzen zaiena», esan du Rikondok. «Talde harreman bat sortzen da, kuadrilla egitea bezala da». Dinamizazio talde horietara joatea izango da egoeraren berri izateko modu bat. Esaterako, bihar hasten dute, Errezilen, lehenengo elkarrizketa erronda.\nErrealitatearen berri izateko ere planteatzen dute espazio naturaletan ibiltzea, adinekoak ibiltzen diren tokietara joatea. «Eguneroko horretan txertatzea, ikusteko zer behar dituzten», esan du Elias Mujikak. Lehenengo fasean ez dute planteatzen zerbait irekia egitea. «Momentu honetan planteatzen duguna da jende ezberdinekin eta herri ezberdinetakoekin egotea, egoeraren ezagutza hori izateko», esan du Farapiko kideak. Aurrerago bilera irekiak egitea aurreikusten dute.\nBESTE IKUSPEGI BAT\nZahartzaroa asko aldatzen ari dela kontuan hartu behar dela dio Elias Mujikak: «65 urtetik 95 urteetara abaniko handia dago. Inongo eragozpenik gabe zahartzaro aktiboan daudenetik menpekotasun egoeran daudenera. Tartean aipatzen ari garen multzo hori dago, hau da, ahultasun egoeran daudenak».\nZahartzaroari buruz hitz egitean askotan «karga» bezala hartzen dela diote. «Hitz egiten ari garen adineko hauei buruz, agian norbaitek herrira kotxez jaistea bakarrik behar dute, eta hor bukatzen da beraien beharra», esan du Elias Mujikak, eta gaineratu: «Gai dira hainbat gauza egiteko eta herriari emateko. Alde hori lantzea ere beharrezkoa da. Askotan zahartzaroa hartzen da ikuspegi negatibo batetik, eta horri buelta eman behar zaio. Guk gizarte bezala buelta ematen ez badiogu, nola eskatu beraiei hori egitea?».\nHorregatik planteatzen dute prozesua komunitarioa izatea: bai adinekoekin beraiekin, eta baita herriko elkarteekin eta beste eragileekin, eta orokorrean herritarrekin. «Kolektiboki, ardura partekatu batekin, nola erantzun ahal diogu adineko horien beharrei?», galdetu du Elias Mujikak. «Erantzuteko modu ezberdinak bilatu behar ditugu. Horregatik nahi duguna da adostu eta hitz egin zer emateko prest egongo liratekeen eragileak eta herritarrak».\nProiektuan aurkezten dutena ere genero ikuspegiarekin gurutzatu nahi dute. «Iruditzen zaigu bai zaintzarena, bai elkarlaguntzarena, bai boluntariotzarena oso mundu feminizatua dela eta uste dugu hor ere kolektiboki gogoeta bat egin behar dugula», diote. «Zaintza ardurak edo elkar babes ardura hauek nagusiki emakumeen eskuetan gelditzen dira oraindik ere, eta horrek ere emakumeen bizitzetan karga dakar». Hori dela eta, formula berriak birpentsatu behar direla azaldu dute, parekideagoak izan daitezen. Rikondok gaineratu duenez, «zenbait gizonezkoengana iristeko bideak ere ikusi behar ditugu».\nProiektuaren lanketa aurretik dator, irailean aurrelanak egin dituzte eta jendearekin elkartzen orain urrian hasiko dira. Hurrengo urteko ekainean bukatzen da proiektua osatu eta balantzea egiteko bidea. Martxan jartzen diren auzo sare eta boluntariotza formula berriak iraunkorrak izateko moduan sortu nahi dituzte.


Klis-klasikoak liburu sortako lehen liburuen aurkezpena\nLelo horrekin zabaltzen dira Klis-klasikoak bildumako lehen liburuak eta lelo bera izango dute aurrerantzean Klis-klasikoak sorta osatuko duten liburuek ere. Testuak aurreratzen duen bezala, haur eta gazte literaturako lan klasikoetarako sarbidea izan nahi du Klis-klasikoak bildumak; hots, 4 eta 16 urte bitarteko irakurleei (ez haiei bakarrik, baina bereziki haiei) euskarazko literatur obra kanonikoak eskueran jartzea zein beste hizkuntzetako klasikoen itzulpen egokiak eskaintzea du xede nagusi.\nGaltzagorri Elkarteak, Eusko Jaurlaritzako Kultura Saileko Hizkuntza politikarako Sailburuordetzarekin lankidetzan, sortu du bilduma hau. Dagoeneko kalean dira sail honetako lehen lau liburuak. Klasiko unibertsal bat eta hiru berrargitalpen: Pinotxoren abenturak (Carlo Collodi, Jokin Mitxelena), Txan Fantasma (Mariasun Landa, Jon Zabaleta), Maria Goikoak Batbirulau (Anjel Lertxundi, Antton Olariaga) eta Indianoa (Gregorio Muro, Francisco Fructuoso).\nPinotxoren abenturak, Maria Goikoak Batbirulau eta Indianoa Alberdania, Erein eta Igela argitaletxeek elkarlanean argitaratu dituzte. Txan Fantasma, berriz, Elkarrek berrargitaratu du.\nKlis-klasikoak liburu sortaren helburua haur eta gazteek autore klasiko unibertsalak nahiz euskal autore ezinbestekoak euskaraz irakurtzeko aukera izan dezaten bermatzea da. Haur eta Gazte Literaturako obra kanonikoak euren eskura euskaraz jartzea. Modu honetan, curriculum literarioa euskaraz osatuz.\nEuskarazko irakurzaletasuna sustatzekeo kalitatezko liburuak\nBegoña Muruaga Eusko Jaurlaritzako Euskara Sustatzeko zuzendariak liburuen aurkezpenean aditzera eman zuenez, "Haur eta Gazte-literaturan mundu-mailan ezinbestekoak diren lanak falta zaizkigu, hortaz, euskaraz; hain zuzen, hori ekiditeko, aurkezten ari garen bilduma sortu da. Haur eta gazteen adin-tarte guztiak hartzen dituen bilduma: 4-8, 9-12 eta 12-16 urte arteko gazteei begira antolatutakoa".\nLiburu horietan hainbat egilek, idazlek, itzultzailek eta ilustratzailek hartu dute parte: Mariasun Landa, Jokin Mitxelena, Gregorio Muro, Anjel Lertxundi, Koldo Biguri, Garazi Goikoetxea, Antton Olariaga, Jon Zabaleta eta Francisco Fructuosok, besteak beste.\nDagoeneko, lau liburu hauek aurkeztu dira, baina datozen urteotarako proiektu honek jarraipena izango duela aitortu dute bi erakundeek eta, hala, 2012. urtean ere liburu gehiagok argia ikusiko dute. Klis-Klasikoak bilduma honekin Galtzagorrik eta Eusko Jaurlaritzak bat egiten dute honako bi helburu hauetan: bata, euskarazko haur eta gazte literatura sustatzea, eta bestea, euskarazko irakurzaletasuna piztea haur eta gazteen artean.


Elkarrizketa: Uxua Domblás. (Arkitekto eta bitxigilea): Berrerabilpena da etorkizuneko irtenbidea - Euskonews\nUste nuena baino osotuagoa da, egia esan; ez da bakarrik zerbaiten diseinua egitea. Atzetik gauza piloa ditu lanbide honek, eta esan dezaket benetan asetzen nauen hori topatu dudala arkitekturari esker. Horrenbeste gauza ikasteko aukera eman dit! Azken finean argazkilaritza, literatura, marrazkigintza zein idazketa landu izan ditut, besteen artean.\nOso abaniko zabala da hau, denetarik jorratzen baita eta diziplina anitza da benetan. Eta azken finean, nire izaerarekin bat datorren bidea hartu dudala esan dezaket, asko mugitzen den horietarikoa bainaiz, eta gauza ugari burutu ditut txiki txikitatik. Paparreko orratza. Argazkia: Ttanttakan.\nHorretan pentsatu izan dudanean ez zait argi geratu erantzuna! Halere, egia da txikitatik gustatu izan zaidala marraztea, baita argazkiak ateratzea, nire ametsetako etxea izatea nahiko nukeenaren maketak ere egiten nituela oroitzen dut, nire ahizpari egunkariak erabilita arropak egiten nizkion ...\nOro har, eskulanak egiten denbora asko pasatu izan dut beti eta behin norbaitek arkitektoa izango nintzela esan zidan, buruan sartu eta hori egiten amaitu nuen! Oraintxe karrerako proiektuarekin ari naiz bueltaka, eta bi urteren ostean entregatzeko zorian nago. Granadako Antonio Jiménez Torrecillas arkitekto ezaguna ari zait proiektua zuzentzen.\nKontatu diezagukezu zer edo zer proiektutik?\nHalaber eta proiektuarekin jarraituz, Granadako arkitekturaren eragina ere nabarmena da aterpetxean. Arrazoia, askotan bidaiatu dudala hiri hartara, eta bertan aurkitu dudana ekarri dudala nirekin; hots, arkitektura arabiarrak sentsazioekin dauka zerikusia, dela eguzkiarekin zein urarekin, esaterako, eta hori meditaziorako tokian nabari da.\tBesokoa. Argazkia: Ttanttakan.\nOso bestelakoa da bai! Eta gainera, proiektuak luze eman dit hain zuzen arrazoi horrexegatik, ez zelako soilik planta berriko eraikuntza bat egitea. Alde batetik, herri osotik zehar interbentzio paisajistak pentsatu ditut behatoki batzuk baliatuz, esaterako. Bestaldetik, ermitaren zonaldea urbanizatu nahi izan dut –zorua konpontzea eta espazio publiko bat sortzea hain justu. Bi urteren ostean, bagoaz emaitzak ikusten eta pozgarria da!\nIruditzen zait arkitektook munduko eraikinik ederrenak sortzeko gai zaretela, baina baita itsusienak ere!\nEzbairik gabe! Egia da alde batetik batzuetan arkitektoen lana ez dela ulertzen. Baina beste askotan, gehiago hartu beharko litzateke kontuan diseinatzen ari zaren hori zein testuingurutan egongo den, alboan zer edukiko duen, eta burua erabiliz paisaia koherentea sortzen saiatu beharko ginateke. Gaurko herri askotan tamalez, pieza ezberdin gehiegi ditugu eta kaotiko xamarra izaten da gehienetan emaitza.\nArtista al da arkitektoa zure iritziz?\nHalere, zeuk artisau fazeta bat ere badaukazu, ezen arkitektura ikasi bitartean Ttanttakan jaio baitzen.\nEgitasmo askotatik azkenean egikaritu dena da! (barre) Hasieran esan bezala, txikitatik eskulan asko egin izan dut, baita poltsak eta arropak ere. Kasualitatez sortu zen Ttanttakan. Ezkontza bat neukala–eta, osagarriak egin nituen, jendeari gustatu eta Donostiako pisu–kideekin batera gehiago sortzen hasi ginen; artean hiru lagun ginen, eta egun Erika Donazar eta biok gabiltza.\nBeste lagun batek proposatu zigun, pitxiak kaxa batetan ahaztuta utzi barik ea zergatik ez genuen blog bat sortzen, argazkiekin lagunduz. Hala ekin genion abenturari, blogetik web orri bat sortzera igaro ginen, eta hortik merkatu txikietan parte hartzera; eta gaur arte.\nIruñean sortzen dituzue piezak, ezta?\nHala da. Lagun baten bitartez Lorea Lasa zeramikagilea ezagutu genuen eta bere tailerrean tokitxo bat utzi digu. Oso pertsona sortzailea da, ikaragarri gustuko dut egiten duena, ezen nahiko itxura arkitektonikoa baitauzkate bere lanek; era berean, atsegin ditudan materialak baliatzen ditu eta segituan egin genuen bat. Oso tailer polita dauka alde zaharrean, eta gozamena da halako leku batean aritzea.\nTtanttakaneko zenbait pitxi ere berarekin eginda daude, ezen zeramika piezak uztartzen hasi ginen gure lanetan eta beraz, ederki moldatzen gara. Bestalde, Loreak animatuta hasi ginen merkatu txikietan parte hartzen, Iruñean bertan. Orain eguraldia dela, eta proiektua dela pertsiana jaitsi dugu eta udaberrira arte ez gara berriro kalera aterako, baina gero berriz hartuko dugu martxa.\nAberasgarria da herri batetan edo bestean aritzea, jendea ezagutzen duzu; bide batez haiek ere zure lanaren berri dute eta sarea handitzen joaten gara merkatuz merkatu.\nBirziklatutako materialekin hasi ginen gainera hasiera–hasieran eta orain horren modan dauden kafe kapsulak ere moldatzen ditugu; pentsa, horietariko ehunka hartu eta bestelako bizitza eman diegu! Aluminiozko alanbrea eta feltroa ere baliatzen dugu gure lanetan, baina gaur egun batez ere, gres zeramikoa eta portzelanarekin aritzen gara. Uxua eta Erika.Argazkia: Ttanttakan.\nBai! Gainera, tokiez gain materialak berrerabiltzen ere saiatzen naiz arkitekturan, plastikoa esaterako. Baina egia da ematen dituen emaitzak, begietara behintzat, ez direla berdinak.\nNire aita gainera, toldogilea da, eta bere tailerrera maiz joaten naiz olanak begiratu, eta pitxiak sortzeko gustuko ditudanak hartzera. Hala, ehungintzazko arkitekturarekin zuzenean erlazionatuta dago; dena dago lotuta!\nHalere, profesional moduan ez nintzateke honetatik biziko, gogorra baita; hankatxo bat sartu dugu esparru horretan eta lan handia egin behar dela eta maiz ateratzen diren benefizioak nahiko murritzak izaten direla ikusi dugu.\nOrduan, txikitan marrazten zenuen etxebizitza eraikitzea izango duzu xede agian? (barre) Ez dakit nik ba! Ezen orduko marrazkiak begiratzen ditudanean gauzak aldatu direla ohartzen naiz: kapitel dorikoak eta jonikoak agertzen ziren... (barre)\nArkitekto bat: Peter Zumthor suitzarra Zuk egin nahi izango zenukeen lana: Zumthorren Valseko termak Helburu bat: Arkitekto bilakatzen naizenean gutxienez gauzak ongi egitea eta pozik egotea Berrerabilpena: Gure herrietarako etorkizuneko irtenbidea Arkitektura lan baten funtsezko osagaia: Maitasunez egina egotea. Berdin da zakur batentzako txabola edota eraikinik modernoena izan, baina sentimendua adierazi behar da.\n‹‹Ttanttakanen weborria›› Uxua Domblás (Lizarra, 1983) Ama gipuzkoarra eta aita nafarra ditu Uxua Domblás Ibañezek. Lizarra Ikastolan aurrena, eta ondoren institutura joan zen ikasketekin jarraitzera. Handik, Goi Mailako ikasketak burutzeko asmoz, Gipuzkoako hiriburura abiatu eta Arkitekturan eman zuen izena. Egun karrera amaierako proiektua amaitzen dihardu Nafarroako Uxue herrian. Argazkilaritza ere gustuko du eta bere ahizpa Itziarrekin batera aritzen da, eta zenbait lehiaketa irabazi dituzte. Gainera, Erika Donazar bidaia–lagun duela bitxiak egiten dituzte; Ttanttakan moduan ezagutzen dira eta Iruñetik egiten dute lan.


Heldu da Bozkatzeko epea! | Heldu da Bozkatzeko epea! – Nibanaxarabakoa\nHeldu da Bozkatzeko epea!\nPosted on: 2019-05-06 /\nHeldu da Bertsoa Bizi Gazte lehiaketako azken astea! Iadanik jaso ditugu bideoklipak eta orain bozkatzeko ordua iritsi zaigu! Horretarako, Maiatzaren 7tik Maiatzaren 10eko 15:00etara izango dugu bozkatzeko aukera. Beraz, mugitu ingurua eta bete zuen bideoklipak bozkaz!\nEz dizuela denborarik eman? Aurtengoan udaberriko oporrek despistaturen bat utzi badute bidean, ez larritu! Oraindik ere zabalik utziko baitugu bidaltzeko aukera Bozkaketak itsi arte! Kasu honetan ordea, Ni banax arabakoa sarira uko egin beharko diozue. Baina, gogoratu hiru sari gehiago ditugula jokoan larunbatean!\nBeraz, Animo guztioi azken txanpa honetan eta larunbatean ikusiko dugu elkar!\nBozkatzeko klikatu hemen


Euskalgintzako hainbat eragilek "Euskara aurrera" manifestaziora deitu dute -\nMaiatzaren 21ean, 17:30ean, Donostian milaka eta milaka euskaltzale bilduko gara euskalduntzeari bultzada berria emateko Antiguako tuneletik abiatuko den manifestazioan.\nGaztealdiak, euskararen aldeko gazteen sareak, deitu duen #EuskaraAurrera manifestazioarekin bat egin dute euskalgintzako hainbat eragilek. Bagera Elkarteak ere bat egiten du deialdiarekin eta Donostiako euskaltzaleei dei egiten die manifestazioan parte hartzeko.\nGaztealdiak, apirilean aurkeztu zuen Euskara Aurrera egitasmoa, euskararen aldeko “urrats erraldoi” bat egiteko helburuarekin.\nEuskarak gaur egun duen egoerak «arduratuta» sortu dute egitasmoa. Azken urtean «euskararen aurka» hartu diren erabaki judizialak, euskarak pantailetan duen presentzia «murritza», eta euskaraz ikasteko eskubidea «behin eta berriz urratzea» nabarmendu zuten, besteak beste, aurkezpenean. Egoera aldatzeko eta euskarak aurrera egiteko, garrantzitsua da gizarte zibilaren eta instituzioen arteko elkarlana: «Herri bultzada berri bat behar du».\nSinatu Euskara Aurrera manifestua\nEuskararen egoerarekin kezkatuta gaude eta gazteok egoera kezkagarri horretan bizitzera ohitu nahi gaituzte. Azken urtean izan diren euskararen aurkako erabakiak, soziolinguistika Klusterraren datuek erakusten duten estankamendu zantzua, pantailetan presentzia murritza, euskaraz ikasteko eskubide urraketak... Baina, euskaldunok badugu egoera zailei aurre egiteko sena. Miraria delako euskara gaurdaino bizirik iritsi izana, haizeak beti kontra izan dituenean. Modu bakarrean esplikatu daiteke: euskaldunok hitz egin, idatzi eta inprimatu dugulako; aldeko kontzientzia izan delako; euskara ez dakiten euskaltzaleen bultzada izan duelako; konpromisoagatik. Munduan hizkuntza komunitate gutxiagotu gutxik lortu dute hau.\nEuskara galbidera zeraman joera ustez aldaezina itzultzea lortu dugu azken hamarkadetan egindako lanari esker. Baina gaur Euskal Herria berreuskalduntzeko eta euskara normalizatzeko bideak aurrera segiko badu, mehatxu berriak eta beraz erronka berriak ditugu esku artean. Batetik, euskararen eta euskaldunon aurkako erabaki politiko eta juridikoek ez dute etenik. Bestetik, kultur globalizazioaren ozeano zabalean euskararen presentzia lausotzen ari da. Belaunaldi berriok ere euskararen aldeko olatura igotzeko ordua da. Lehenago ere adierazi izan dugu gazteok euskararen aldeko fase berri bati bidea emateko konpromisoa dugula eta hori erakusteko gaude hein batean gaur hemen.\nEuskarak aurrera egin dezan, egoerari parez pare begiratu behar diogu: instituzioen eta gizarte zibilaren arteko akordio berria behar du. Herri bultzada berri bat behar du. Aurrera egin behar dugu:\nEuskaraz bizi nahia egingarri egiteko. Euskaldun gisa bizi ahal izateko.\nZinez badakigu asko garela, milaka garela Aturritik Ebrora eta Karrantzatik Barkoxera. Datozen asteetan gure proposamena euskaltzale, euskalgintzako eragile nahiz bestelako eragileekin partekatuko dugu. Norbanakoen atxikimenduak biltzen ere segiko dugu.\nAzkenik, maiatzaren 21ean 17:30ean Donostian Antiguako tuneletik abiatuko den manifestazioan urrats erraldoia ematera gonbidatzen ditugu euskaltzale guztiak eta Euskal Herriaren etorkizuna euskaraz imajinatzen duzuen herritar guztiok.\nEgin genuen eta berriz egingo dugu!


Omicron, Belgikako metal taldea, sekulako goraldia bizitzen ari da — Gaztezulo\nOmicron, Belgikako metal taldea, sekulako goraldia bizitzen ari da\nOmicron, Belgikako metal taldea, sekulako goraldia bizitzen ari da Mila zale baino gutxiagoko metal taldea sekulako goraldia bizitzen ari da. Zergatik? Omicron deitzen da. https://www.gaztezulo.eus/albisteak/omicron-belgikako-metal-taldea-sekulako-goraldia-bizitzen-ari-da https://www.gaztezulo.eus/albisteak/omicron-belgikako-metal-taldea-sekulako-goraldia-bizitzen-ari-da/@@download/image/skynews-omicron-covid-music_5608183.jpg\nMila zale baino gutxiagoko metal taldea sekulako goraldia bizitzen ari da. Zergatik? Omicron deitzen da.\nOmicon atzemandako koronabirusaren azken aldaera da eta bere agerpenak kezkatua utzi du komunitate zientifikoa. Birusa transformazio etengabean mantentzea normala da, baina azken, 2019an atzemandako birus originalarekin alderatuta, 50 mutaziotik gora ditu. Argi dagoena da, Omicron oso kutsakorra dela eta mundu osoan zabaltzen ari dela.\nHori dela eta, ez da harritzekoan Interneteko bilaketen goi postuetan egotea Omicron hitza bera. Bilaketa egitean, ordea, batzuk Belgikako metal taldearekin topatu dira.\nOrain dela parte bat urte sortu zen talde hau Belgikan, munduan COVID-19aren Omicron aldaeraren berri jakin baino askoz ere lehenago. Hain da horrela, taldeak jorratzen dituen gaiak birusarekin eta pandemiarekin zerikusi gutxi dutela. Taldearen izena Omicron deitutako izarretik dator. Metal zale hauek unibertsoaz eta estralurtarrei buruz dihardute. Omicron aldaerak sortutako mundu mailako kezka dela eta, ordea, mundu osoko kazetariek taldearen berri jakin nahi izan dute.\nEruren ezusteko ospea estralurtarrei buruzko disko kontzeptual bat argitaratzear direnean sortu da. Beraiek aipatu dutenez, euren musika entzutean espero dute entzuleak diskoaren kontzeptuan interes gehiago izatea birusaren aldaeran baino. Dena den, ez da promozio kanpaina txarra, askoren ahotan jarri baititu.


Profesionaltasun Ziurtagiria lortzeko ikastaroetarako probak deituta - Sakana - Guaixe.eus\nProfesionaltasun Ziurtagiria lortzeko ikastaroetarako probak deituta\nGuaixe 2019-08-01 11:59\nEnplegu bulegoan argibideak emanen dituzte.\n2. eta 3. mailako ziurtagiriak lortzeko gakoak diren konpetentzietako probetan izena emateko agorrilaren 16ra arte dago.\nProfesionaltasun Ziurtagiriak dokumentu ofizialak dira eta ziurtatzen dute langile batek lan jakin baterako prestakuntza duela. Nafar Lansarek antolatutako ikastaroen bidez lortzen dira Profesionaltasun Ziurtagiriak. Baina horietarako gutxieneko jakintza edo konpetentzia gako batzuk frogatu behar dira, gaztelaniarena eta matematikena. Eta ikastetxeen gutxieneko titulaziorik ez duten pertsonen kasuan, euren gaitasuna konpetentzia progen bidez erakutsi behar dute.\nNafar Lansarek agorrilaren 26, 27 eta 28rako antolatu ditu matematika eta gaztelania jakintzak ziurtatzeko probak, Burlatako Iturrondo enplegu bulegoan izanen direnak. Proba horiek gainditzen duten pertsonek Profesionaltasun Ziurtagiria lortzeko ikastaroetara sarbidea ematen du. Halako bakarren bat Sakana Lanbide Heziketa institutuan antolatu izan da.\nNafarroako Enplegu Zerbitzuak jakinarazi duenez, matematika eta gaztelania jakintzak ziurtatzeko probak ilbeltzean edo otsailean izanen dira. Bitartean, haiek prestatzeko, Helduen Etengabeko Prestakuntzak irailean bi gaiei buruzko ikastaroak eskainiko ditu.


San Prudentzio jaiak 2015 - gehiga...\ngJ 2 San Prudentzio jaiak 2012ko apirilaren 20a, barikua anboto Traña - Matienako- jai egitaraua Antolatzailea: Supermoto Club taldea etxean: Sebastian Lizaso, Igor Elortza, Apirilak 29, domekaApirilak 27, barikua, eta Udalaren Kirol arloa. Onintza Enbeita eta Odei Barroso. (nagusien eguna) - 24:00etan, dj Mr Chase (Fever),Donien Atxa Eguna - 12:00etan, kontzertua elizan, Jaizale Gai jartzailea: Eñaut Uruburu.- 19:00etan, koadrila guztiak batuko Traña plazan. Antolatzailea: Gogaikarri bertso Durangaldeko txistularien elkarteak dira Trañako zubian. eskola. Sarrerak Errotan, apirilaren eta Done Zezili abesbatzak eskainita.- 20:00etan, Donien Atxa jaso. - 13:00ean, perretxiko pintxoak, Maiatzak 1, martitzena 30etik aurrera; pertsona bakoitzak Bizkarra fanfarreak alaituko du giroa. - 10:00etan, Saskibaloia partidak, bi sarrera hartu ahalko ditu, gehienez. Pinoko plazan. Antolatzailea: Iluntze dantza taldearen saioa. erabilera anitzeko pabiloian. Traña- - 22:45ean, mozorro txapelketako sari Geredixa mikologi elkartea. Urteko lagun ospetsuena Matiena Herri Eskolako IGEk eratuta. banaketa, Traña plazan. - 13:00ean, Iluntze dantza taldea. saritzeko ekitaldia. - 11:00etan, lasterketako auto eta - 23:00etan, jaialdia, Traña plazan: - 14:00etan, jubilatuen bazkaria. motorren erakusketa, frontoian. Boston Jai. Antolatzailea: Gizarte Ongizate arloa. - 12:00etan, freestyle, Traña plazan.Apirilak 28, zapatua - 16:00etan, Los Txikis, Traña plazan. - 12:00etan, paella txapelketa,San Prudentzio Eguna - 17:00etan, xake erakusketa, Maiatzak 6, domeka Merkatu Plazan. Pinoko plazan. Antolatzailea: - Goizean, Geu Be taldeak txahala(umeen eguna) Abadiñoko Xake Taldea. - 12:30ean, Motoplastiko Sari Nagusia eta lasterketako taldearen erreko du, Traña plazan. - 17:00etan, San Prudentzio pilota aurkezpena, Traña plazan. - 10:00etan, nekazaritza azoka,- 09:30ean, aretoko futbol partidak txapelketaren finalaurrekoak. - 13:00ean, freestyle finala, Traña plazan. Traña-Matienako IGEk antolatuta, Antolatzailea: Atxarte pilota eskola. Traña plazan. - 11:30ean, sagardo festa, Traña eskolan. - 17:30ean, tute txapelketa, - 15:30ean, Ugasixo txapelketa, plazan.- 10:00etan, Txanbolin taldeko eskolako aterpean. Antolatzailea: Merkatu Plazan. - 18:00etan, herri kirolak, Traña plazan. txistularien kalejira. Barnebide jatetxea. - 16:30ean, pailazoak, anbulatorioko - 20:00etan, Donien Atxa botako dute,- 10:30ean, umeentzako quad-ak - 18:00etan, entzierroa: marrans plazan: Txoro eta Mokoko. jaiak agurtzeko. Ardoa Barrura Traña plazan. Antolatzailea: (ahariak). Irteera, Trañabarren - 17:00etan, San Prudentzio pilota txarangak girotuko du ekitaldia. Abadiñoko Endu-Quad Abadiñoko etorbidean. Helmuga, Traña plazan. txapelketaren finala. motor Club. Antolatzailea: Olot-La Garrotxako - 17:30ean, tortilla txapelketa,- 11:00etan, meza nagusia. Aoapix kultur taldea. Merkatu Plazan.- 13:00ean, umeentzako ikuskizuna, - 20:00etan, Olot-La Garrotxako Erakusketa Malas compañias zirko taldearekin, produktuen dastaketa, Traña plazan. *Apirilaren 26tik maiatzaren 5ra, Traña plazan (euria bada frontoian). Antolatzailea: Olot- La Garrotxako Maiatzak 4, barikua kartel lehiaketara aurkeztutako lanen Aoapix kultur taldea. - 21:00etan, San Prudentzio erakusketa, Errota kultur etxean.- 16:00etan, mus txapelketa - 20:00etan, jaialdia, Traña plazan: Texas Holdem poker txapelketa, eskolako aterpean. Antolatzailea: Lotxo taldea. frontoian. Arrano elkartea. - 23:00etan, correfocs, Oloteko Els - 23:00etan, Jaialdia Traña plazan: o- 16:00etan, aretoko futbol partidak Diables de la Gradera taldearen Akerbeltz. nd a! Traña-Matienako IGEk antolatuta, eskolan. eskutik, Traña plazan. Antolatzailea: Maiatzak 5, zapatua o s- 18:00etan, Disko Pottoka, Olot-La Garrotxako Aoapix kultur umeentzako jaialdia, Trañabarren taldea. Mozorro Eguna etorbidean. - 11:00etan, umeentzako kalejira:- 22:15ean, su artifizialak (eguraldi Apirilak 30, astelehena Mundus Mundi (Begirada taldea). pa txarra badago, bertan behera). - 11:00etan, umeentzako - 14:00etan, herri bazkaria,- 23:00etan, rock jaialdia, Traña plazan: meatzarien jolas eta jokoak Traña plazan. Antolatzailea: -Orion Child Kulkiren eskutik, Praza Galizian. Traña-Matienako koadrilak. -Leihotikan - 17:00etan, herriko jokoak, - 17:00etan, koadrilen arteko jokoak, -Seiskafes. Praza Galizian. Traña plazan.- 23:00etan, jaialdia Trañabarren - 20:30ean, frontenis txapelketaren - 19:00etan, koadrilekin eta etorbidean: Onda Futura. finala. Batugara txarangarekin kalejira. - 23:00etan, freestyle, Traña plazan. - 22:00etan, bertsolariak, Errota kultur\nganboto 2012ko apirilaren 20a, barikua San Prudentzio jaiak 3 JMozorro Eguneko raña-Matienako koa- Pertsona ospetsuarijaiaz koadrilan T drilek egun osoko egi- taraua izango dute maiatzaren 5eko Mozorro Egunean. Eguna behar den moduan haste- omenaldia Ohiturari eutsiz txopoa jasota emango diote hasiera Matienako jaiei datorren barikuan. Bizkarra fanfarreak alaituko du giroa, etagozatzeko aukera ko, herri bazkaria prestatu dute Traña plazan. Bazkaldu eta gero, 17:00etan, koadrilen arteko Iluntze dantza taldeak saioa eskai- niko du. Urtero legez, urteko per- tsona ospetsuenaren saria nork jokoetan lehiatuko dira. Jai giro- jasoko duen jakinmina piztu duTraña-Matienako koadrilek lehia bizia agaz jarraitzeko, herriko hainbat auzoan. Sari banaketara arte anto-jokatuko dute maiatzaren 5eko arratsaldean taldek Batugara txarangagaz latzaileek sekretupean gorde gura kalejiran zeharkatuko dute dute omenduaren izena. Eguna auzoa. Gauean, mozorro txapel- amaitzeko, jaietako lehenengo ketan irudimen handiena izan gaua Luhartzen erromeria doinuek duenari saria emango diote. alaituko dute. Boston jai taldearen jaialdiagaz Aurtengo egitarauan hainbat amaituko dute koadrilek eguna. nobedade prestatu dituzte. Besteak beste, Els Diables de la Gradera kultur taldeak ekintza Sari banaketara arte ugari prestatuko ditu. antolatzaileek sekretupean gorde Paella, martitzenean gura dute Jan-edanik ez da faltako aurten ere Traña-Matienako jaietan. omenduaren izena Asteburuan antolatu ohi duten paella txapelketa aurten martitze- nera pasatu dute, maiatzaren 1era. Egun berean afaritarako Besteak beste, tortilla txapelketa prestatu dute. Els Diables de la Urtero antolatzen duten jubila- Gradera kultur tuen bazkaria apirilaren 29an taldeak ekintza izango da, Nagusien Egunean, Gizarte ongizate sailak antolatuta. ugari prestatu ditu Maiatzaren 6an, Geu Be taldeak txahala erreko du Traña plazan.Meatzarien jolasakumeei zuzendutaAizkoran eta txinga eroaten jardungo dute ulki herri jolasen taldeak Apirilaren 28an berriz, umeentza-K meatzarien jolasak azal- duko dizkiete apirilaren 30ean Galizia plazara hurreratzen diren umeei.Aizkora jokoa, txinga eroatea, ididema, barrenatzaileen lana, futbola,igel jokoa eta beste hainbat jolasetan ko quad-ak jarriko dituzte Abadiño Enquad taldeko kideek, Traña plazan. Arratsaldean, Trañabarren etorbidean, umeen jaialdian musika jarriko du Disko Pottokak. Txoro eta Mokoko pailazoek, oste- ra, maiatzaren 1erako ipini dutearitzeko aukera izango dute umeek, hitzordua Matienan. AnbulatoriokoLuisfer Etxeberria antolatzaileak azal- plazan eskainiko dute emanaldia,du duenez. arratsaldeko 16:30ean.\ngJ 4 San Prudentzio jaiak 2012ko apirilaren 20a, barikua anboto Aharien entzierroa egin an Prudentziori Traña-Matienan,S San Fermini Iruñean legez, entzie- rroa eskainiko diote apirilaren 29an, domekan. Zezenak barik ahariak izango dira entzierroko pro-tagonistak. Gurpildun ahariak bultzatzen ibilikodira Herrialde Katalanetako AOAPIX (OlotekoTxerriaren eta Bildotsaren Lagunak) elkarteko San Prudentzioren omenkideak. Herrialde Katalanetako AOAPIX elkarteak jaki dastaketa eta cor Arratsaldeko 18:00etan hasiko duteentzierroa San Prudentzio elizaren aurrean.Hiru txapligu botako dituzte abisua emateko,eta orduan, San Fermini kantatzen diotenantzera kantatuko diote Traña-Matienako san-tuari. Ostean, Traña plazarantz abiatuko diraziztu bizian gurpildun ahariak. AOAPIX elkarte-ko Jaume Molinék azaldu duenez, entzierroa-ren ideia ezkon aurreko agur-afari baten otuzitzaien Oloten (Herrialde Katalanak). Ordutikhainbat alditan ospatu dute katalanez encierrode marrans edo marranada deitzen diotena. Entzierroaren ideia ezkon aurreko agur-afari baten otu zitzaien. Katalanez, encierro de marrans edo marranada deitzen diote Herrialde Katalanetan ere egiten dute sokatira, estirada de corda, eta berau berreskuratzean ezagutu dute Abadiñoko taldeaAbadiñogaz hartuemana Gastronomia dastaketaAbadiñar batzuk badute Oloteko jai berezi Entzierroaren ostean, Olotekoek dastaketahonen berri. Izan ere, Abadiñoko sokatira tal- La Garrotxa eskualdeko berezia ipiniko dute Traña plazan. 20:00akdeagaz duela hamabost urte baino gehiagotik inguruan hasita, La Garrotxa eskualdeko baba- babarrunak dastatu ahalkodauka hartuemana Olot herriak. Herrialde rrunak –fasols– dastatu ahalko dira. dira, besteak beste,Katalanetan ere egiten dute sokatira, estirada Hemengoak baino babarrun txikiagoak dira gastronomia dastaketande corda, baina galduta eduki duten ohitura horiek, eta sumendi lurretan hazitakoak izanik,izan da. Tradizio hori berreskuratzeko, Euskal oso zapore fina dutela azaldu du JaumeHerriko Herri Kirol Federazioagaz eta Molinék. Txerri butifarrarekin edo onddoekinAbadiñoko sokatira elkarteagaz hartuemana probatu ahalko dira babarrun horiek. Horrezhasi zuten. Abadiñarrak hara, Olotekoak hona, gainera, pa amb tomaquet (ogia tomateagaz), AOAPIX elkarteko 15-20hartuemana sendotzen joan da. Mendiolako txerrikiak, pastel bereziak, intxaur berdez egin- pertsonek ‘correfoc’artzainek behin Oloten bildots-jan ederra pres- dako ratafia likorra, cava eta yogurta egongo ikuskizun piroteknikoatatu zutela kontatu du Molinék: “75 bildots dira gastronomia dastaketan. Molinéren arabe-prestatu zituzten burduntzi eran, mila pertsona- eskainiko dute ra, “badakigu Euskal Herrian jatun onak zare-rentzako. Ikusgarria izan zen”. tela, baina ez da inor gosez geratuko”.\nanboto 2012ko apirilaren 20a, barikua San Prudentzio jaiak 5 Jgngo dute, Aurten Elortza, Lizaso, Enbeita nez eta Barrosorrefoc-ak ere eskainiko ditu Bertso jaialdiak arrakasta handia izan ohi da sanprudentzioetan. Aurtengo saiorako, Igor Elortza, Sebastian Lizaso, Onintza Enbeita eta Odei Barroso bertsolariak ira- garri dituzte antolatzaileek. Eñaut Uruburu izango da gai-jartzaile. Adin desberdineko bertsolariak izan arren, esperientziadunak eta txapelketetan ibili- takoak dira laurak ere. Maiatzaren 5ean izango da bertso saioa, 22:00etan, Errota kultur etxean. Motorrekin duten abilezia erakustera Supermoto 13 elkarteak eta udalaren Kirol sailak antolatuta, Freestyle saioa egingo dute Traña plazan apirilaren 30ean. 23:00etan hasiko dute erakustaldia. Amaitzeko, sua eta deabruak Aldapa artifizialak eta oztopoak ipiniko AOAPIX elkarteak, apirilaren 29ko eguna dituzte plazan, motordunek euren trikimai- amaitzeko, correfoc ikuskizun piroteknikoa lu eta mugimenduak erakusteko. Gasolina eskainiko du. Elkarteko 15-20 pertsonek, eta arriskua maite dituztenentzat, beraz, Moliné tartean dela, Los diables de la ekitaldi erakargarria izango da. Gradiera deabruen taldea osatzen dute, eta akuilu, suzi eta esku-orgekin kalerik kale ibiliko dira 23:00etan hasita. Correfoc-ean, deabruekin batera, Pim Pam Pum perkusio taldea ibiliko da. Jaume Molinék abadiñarrei kalejiran parte hartzeko gonbita luzatu gura izan die: “Arropa zaharrekin eta mauka luzeekin etortzea komeni da, hori bai; erretzeko arriskua dagoelako. Gu ohituta gaude horrenbeste urteren ondoren!”.\ngJ 6 San Prudentzio jaiak 2012ko apirilaren 20a, barikua anboto\nanboto 2012ko apirilaren 20a, barikua san prudentzio jaiak 7 JgAbesti berrienak Matienan batuko ditu, eta CDan eta biniloan kaleratuko dute. Leihotikan-ek hogei urteko ibilbidea bete du aur-joko ditu Leihotikan taldeak ten. Hardcore (HC) melodikoa lan- tzen dute, eta Bad Religion edota Pennywise lako taldeen eragina igarri daiteke euren estiloan.Nafarrek maiatzean aurkeztuko duten diskoko ale batzuk Remonen ustez, “azken diskoarenaurkeztuko dituzte; Orion Child eta Seiskafes ere ariko dira aldean kantuen abiadura areagotu egin dugu, eta soinua distortsiona- tuagoa da”. “Abesti batzuk daude estilotik urrunago, baina diskoaren bizkarrezurra HC melodikoa da”. Ikusgai dago aurrerapen kantua, bideoklip formatuan, www.leihotikan.net webgunean Leihotikan taldearen jarraitzaile- ek ikusgai dute dagoeneko aurre- rapen kantua, bideoklip formatuan, www.leihotikan.net webgunean. Orion Child, etxean Durangaldeko Orion Child eta Valladolideko (Espainia) Seiskafes ska taldeak ere parte hartuko dute aiatzean argitaratuko zuzenean probatzeko aprobetxatu, kontzertuan. Orion Childek, heavyM du Leihotikan talde- ak bosgarren diskoa. Edizio berriaren gra- baketan ibili arren,badaukate kontzertuetarako astia,eta sanprudentzioetan geldialdiaegingo dute, apirilaren 28an. Jaialdi Oraindik ez dute aurreratu izena. Hamabost kantu kaleratuko dituzte CDan eta biniloan eta primizian eskainiko dituzte. Aitor Remon taldekideak dioenez, “Abadiñoko kontzertuan seguru kantu berri batzuk joko ditugula, abesti zaharrekin uztartuz, baina oraindik definitzeko daukagu erre- pertorioa”. metal talde onenaren garaikurra irabazi zuen iaz, Espainiako Musika Independentearen sariketan. A new dark apology diskoa Finlandian ekoitzi zuten 2010ean. Taldekideetako batzuk Traña- Matienakoak izanda, euren zuzene-berean joko dute Orion Child eta Oraindik ez dute diskoaren koa auzotarren aurrean aurkeztekoSeiskafes taldeek ere. Abestiak izena aurreratu. Hamabost kantu aukera edukiko dute.\ngJ 8 San Prudentzio jaiak 2012ko apirilaren 20a, barikua anboto“Urte askoren ostean, ilusioaeragiten du txopoa altxatzeak”Hogei urte joan dira azkenekoz jaso zutenetik; berriro egiteko gogoz bueltatu dira eteranoak bueltan dira. ten eta horrek laguntzen du. Aste bere horretan darrai: “Ez gaitu sor-B Irudietako abadiñarrek orain 20 urte parte hartu zuten azkenekoz, txopoak altxatzeko eki-taldian; txopoa jasotzen batzuk, jai-giroa sustatzen besteak. Bizikletanibiltzen sekula ahazten ez den “Behin gozokiak eta kalimotxoa banatu genituen herritarren artean” barruan, lanagatik dela eta bestela- ko konpromisoak direla, gatxagoa da jendea batzea. Barikuan, astebu- rua hasita dago”, argudiatu du Alfonso Bizkarrak. “Urte askoren ostean, ilusioa eragiten digu txopoa berriro altxa- presaz harrapatuko. Txopoa lepoan hartu eta herrira sartzeko momen- tua polita izaten da. Gogoan dut, behin batzuek txopoa zekarten bitartean beste batzuok gozokiak eta kalimotxoa banatu genituela herritarren artean”.moduan, txopoaren inguruko erritua- tzeak”, onartu dute beteranoek. Koadrilako batzuk plazarenlak oraindik ondo presente dituztela Gainera, gaur egun txopoa jasotzen erdian deta besteak albotik anima-diote. Guztira, koadrilako 30 bat “Gure nahia azaldu duten gazteek “besozabalik” hartu tzen egongo dira, baina denaklagun batuko dira eta horietatik 15 omen zituzten: “Gure nahia azaldu mozorrotuta: “Zer mozorro jantziko genien eta ezanimatuko dira txopoari tiratzen. genien eta ez zegoela arazorik esan dugun? Hori sekretua da”. Jaiei Orain urte bi koadrilako afari zegoela arazorik ziguten, gustura hartuko gintuztela”. dagokionez maila handiko jaiakbaten mahainguruan sortu zen ideia esan ziguten” Azken hamarkada bietan, Traña- direla uste dute: “Beharbada leheneta aurten gauzatuko dute: Matienak aldaketa asko bizi izan baino jende gutxiago ibiltzen dela“Txopoaren eguna barikuan da aur- ditu, baina txopoaren tradizioak sumatzen dugu”.\nSan Prudentzio jaiak 2015 - gehigarria


Zure txakurrak maite zaitu, eta asko! | Consumer\nZure txakurrak maite zaitu, eta asko!\nZientzialari batzuek uste dute kanelek interesagatik jokatzen dutela, baina beste batzuek diote pertsonenganako atxikimendu handia sentitzeko gai dela\nIrudia: jørgen Flemming\nTxakurrak, pertsonak bezala, plazera du burmuinean, eta sentsazio atseginak ematen dizkio (maitasuna, adibidez). Gainera, kanelek oxitozina izeneko hormona bat jariatzen dute, gizakietako zoriontasunarekin eta maitasun-zirkuituekin zerikusia duena. Baina,txakur batek maitasuna sentitzeko gai al da? Zientzialariak ezin dira ados jarri.\nMaitasuna, txakurren kontua al da?\nTxakurrak, pertsonek bezala, plazer-zentro bat du garunean. Hau da, bere gorputzak dopamina izeneko hormona bat jariatzean zoriontsu sentitzeko aukera ematen dion etengailu natural bat.\nTxakurrak eta gizakiak dira maitasuna azaltzen duen kimikaren parte\nGainera, harburuak eta gizakiak maitasunaren dei kimikoaren zati bat dugu: bi espezieek oxitozina bereizten dugu, zerebroko plazeraren zirkuituan eragina duen substantzia bat, eta maitemintzea errazten du.\nBa al da, orduan, amatxo esatea? Ia inork ez du zalantzan jartzen kepak sentimendu sendoak dituela. Baina maitasuna den jakin nahi dutenean, zientzialariak ez dira ados jartzen.\nSentimenduak edo maitemintzea kanalean\nTxakurrak gutako zerbait maite du? Fred Metzger zientzialari eta albaitariaren arabera, Pensilvaniako Unibertsitateko “harburuek ez dute maitasunik sentitzen gizakiak egiten duen modu berean”.\nMetzger zakurren maitasun-eszeptikoen bandoa da. Hau da, uste du txakurrek sentimenduak eta maitasuna ematen dietela gizakiei, horrekin ordainsaria lor dezaketelako.\nIkertzaile honek dioenez, “mendiko moneten eta trikimailuen atzean maitasun laginak, laztanak eta jabeak jateko sariak izaten dira”. “Elkanek berehala erlazionatzen du zenbat eta maitasun handiagoa lortu, orduan eta handiagoa izango dela haren konpentsazioa”, gehitzen du.\nMetzerrek, gainera, zalantzan jarri du txakurraren fideltasun ospetsua desinteresatua dela. “Txakurra auzokide batzuen etxean denboraldi batez uzten badugu, eta hauek sari berberak eskaintzen badizkizute, txakurrak berehala querratuko die jabeei adina”, dio ikertzaileak.\nMaitasuna eta lanketa zakurren eta gizakien artean\nMetzgerren adierazpenak gorabehera, txakur batekin bizi izan direnek zalantza gutxi izango dituzte lagun iletsuak egunero eskaintzen dizkien sentimendu biziei buruz.\nHarburuen jabe guztiek jasan dute animaliak jasotzen dituen efusibitatea, luze edo gutxiago egon ondoren. Lehen, nolabaiteko estimu zakarra agertzen da, ez da harritzekoa pertsona zoriontsua sentitzea, eta oso maitea.\nZientzialari guztiek ere ez dute partekatzen Metzgerreko txakurrari buruzko maitasun interesatua. Journal of Comparative Psychology aldizkarian argitaratutako ikerketa bat azkenean, Canelek maite du eta gizakiei benetako maitasuna sentitzen die.\nTxakurrak pertsonak beste animaliekin baino gehiago maite ditu\nGainera, atxikimendu hori handiagoa da genero magikoekin sentitzeko gaitasuna baino. Michael Hennessey neurologoa buru duen ikerlari-taldeak amaitu du “txakurraren maitasuna zaintzen duten pertsonenganako maitasuna, bere anai-arrebekiko eta ganberako kideekiko sentimenduak baino gehiago”.\nGainera, maitasunak forma asko ditu. Eta kanelek asko zaintzen dituzten pertsonenganako eta, batzuetan, modu hezeetako pertsonenganako duten estimua erakusten dute. Txakurraren aurpegian, txakurren aurpegian, sarraski bereizgarria dago: musu bat (sexu-kargarik gabe), eta, hala, kantxan jartzen du bere maitasuna erakusteko.\nMaitasunaren hormona zakurretan\nOxitozina plazera, txakurrek eta pertsonek partekatzen duten hormona da. Kimikari horrek burmuineko zirkuituak sortzen ditu, sentsazio atseginekin erlazionatzen direnak.\nEta azal lezake zakurrak pertsonei sentiarazten dien atxikimendu-sentimendu sendoak.\nAnimaliak maitemintzaile kimiko hori jariatzen du maite duen pertsona batetik gertu dagoenean. Izan ere, Andrea Beetz psikologoak gidatutako ikerketa baten arabera, hamar minutu igaro ondoren, txakurrek eta pertsonek oxitozina-maila antzekoa dute odolean.\nGizakietan eta harburuetan amodio-etengailu horren antzeko presentzia izan liteke txakurraren izaera gero eta sozialagoa eta gizatiartuagoa izatearen ondorio normala.\nSuediako Kerstin Uvnäs Moberg doktoreak ere sakon aztertu ditu maitasun-hormona horrek gizarte-harremanetan dituen ondorioak. Oxitozinak dio Uvnäs Mobergek “atxikimendua eta emozioak indartzen dituela, estres-sentsazioa gutxitzen duen bitartean”.\nSentimenduak definitzea zaila da. Giza afektuak direnean, eta baita harburuak jokoan daudenean ere. Baina, emaitza horien arabera, txakurrak eta gizakiak batzuetan uste baino antzekoagoak izan daitezke. Maitasunari dagokionez, behintzat.\nanimaliak maitasun maitemin maskotak perros-eu


Proiektu honen helburua egungo interfazeei esanahia, ezagutza eta arrazonatzeko gaitasuna gehitzea da. KNOWk egungo aplikazio informatiko eleaniztunei hizkuntza ulertzeko eta arrazonatzeko gaitasun berriak erantsiko dizkie. Hizkuntzaren ulermenerako aurrerapausoa izanik, KNOWk egungo baliabide eleanitzen sakontasuna eta edukiera handituko ditu, eta baliabide horiek erabiltzen dituzten inferentzia eta arrazonamenduaren bidez kontzeptuetan oinarritzen den Hizkuntzaren Prozesamendurako teknologiak zabalduko ditu.\nGaur egun hitzetan oinarritzen diren Hizkuntzaren Prozesamendurako teknologiak hobetzeko asmoz, KNOW analizatzaile sintaktikoak eta interpretatzaile semantikoak (adiera desanbiguazio sistemak eta rol semantikoen etiketatzaileak) garatuko ditu proiektuan landuko diren hizkuntzetarako (Euskara, Katalana, Ingelera eta Gaztelera).\nAre gehiago, KNOWk egitura kontzeptual komuna eskainiko du, dokumentuetako edukien ezagumenduaren kudeaketa erraztuaz. Kontzeptuen biltegi komun hori proiektuko hizkuntzen artean partekatuko da, benetako ezagutza base eleanitza eskainiz. Gure helburua ezagutza base horretan dagoen ezagutza inplizitu eta esplizituari buruz arrazonatzeko gai diren inferentzia eta dedukzio metodo aurreratuak garatzea ere bada.\nEsanahiarekin lan egiteko gai diren egungo aplikazioak domeinu murritzetan lan egiten dute. KNOWk domeinu zabaleko kontzeptuetan oinarritzen diren hizkuntzaren ulermenerako aplikazio belaunaldi berrietarako bidea irekiko du. KNOWk teknologia hauen bideragarritasuna erakutsiko du, bi aplikazio garatuaz: hizkuntzen arteko informazio bilatzailea eta galdera-erantzun sistema. Aplikazioak proiektuko hizkuntza guztietarako, hiru datu base eleanitz eta multimedietara aplikatuko dira, hala nola, EFE, ArgazkiPress eta Zientzia eta Teknika.


Jokoak of Racing Online doan - Page 4\nLasterketa hau Superbikes garailea izan nahi duzu? To bost kontrolak bidez joan aurretik denbora agortu kendu egin nahi baduzu izango duzu.\nBakarra izan ahal izango duzu. Lasterketa irabazteko hurrengo mailara eraman nahi baduzu behar duzu. Egin oxido nitrosoa erabilera.\nZure autoa gidatzeko behar duzu amaierara istripu bakar bat egin gabe. Zuhurra izan behar duzu eta hobariak puntu gehiago emango dizu biltzeko.


Behategia: COVID-19ren eragina Bizkaiko enpresetan – InfoBeaz\n250 industria- eta zerbitzu-enpresak, hainbat sektore, tamaina, eskualdek eta ibilbidetakoak, erantzun diote galdetegi bati, eta emaitzak lurraldeko ekonomia- eta enpresa-errealitatera estrapola daitezkeela uste dugu.\nTxostenak 3 atal ditu. Lehenengoan, COVID-19k lagina osatzen duten enpresetan izan dituen lehen ondorioak jasotzen dira. Eskariaren murrizketa (% 86), hornikuntza-kateko arazoengatik produkzioa etetea (% 37,75), diruzaintzan tentsioak izatea (% 47.79), aurrez aurreko prozesuen ordez telelana erabiltzea edo ERTEak izapidetzea (% 27.71), besteak beste.\nBigarren blokean, enpresek hartutako laguntza-neurriak aztertzen dira. Finantzaketa-lerro publikoak, hala nola Eusko Jaurlaritzak aktibatutakoak (% 36.94), ICO maileguak (% 37.34), zergak geroratzea eta malgutzea (% 31.32), Gizarte Segurantzari ordaintzeko luzapenak (% 19.67), oinarrizko horniduren ordainketak malgutzea (% 1.6) edo telelana ezartzeko lerroak (% 4,4). Enpresek laguntza horiek barne-erabakiekin konbinatu dituzte, hala nola ordainketa-baldintzen negoziazioa banku-erakundeekin (% 12.04) eta hornitzaileekin (% 29.71) edo aurreikusitako inbertsioen atzerapena (% 63.45).\nAzken atala jardueraren jarraikortasunari eta enpresek aurreikusitako suspertze-erritmoari buruzkoa da; indize horren batezbestekoa (% 43,37) eta motela (% 35.74) kalkulatzen dute gehienek. Muturretan daude azkar espero dutenen% 13,6 eta errekuperatzeko aukerarik ez dutela ziurtatzen dutenen% 7,6.


Bendejerei omenaldia Euskararen Egunaren bueltan - Bilbo - Uriola.eus\nuriola.eus 2021-12-02 13:10\nMerkatuetara elikagaiak ekartzen zituzten eta dituzten emakume baserritarrei egin die aitortza Juan Mari Aburto alkateak, "euskara Bilboko plaza, merkatu eta kaleetan zabaltzen lagundu baitute".\nBilboko Udaletxeko Arabiar Aretoan egin diete omenaldia gaur, Euskararen Nazioarteko Egunaren bezperan. Gaur egun Erriberako Merkatuan beren produktuak saltzen jarraitzen duten zortzi bendejeretako bostek parte hartu dute, beren bizitzako uneren batean baratzetik uriko plazetara bidean ibili ziren beste guztien izenean.\nOmenduek saski itxurako oroigarri bat jaso dute, honako esaldi hau zeramana: "Eskerrik asko azoka bete bendeja eta otzara bete euskera herritik urira ekartearren". Begoña Bolunburuk hartu du hitza bendejeren izenean, eta esker ona adierazi dio udalari.\nAlkateak gogorarazi du bendejerak «belaunaldiz belaunaldi etorri» direla «gure merkatuetara, baserrian mimo handiz hazi eta jasotako produktuak saltzera, oinez, asto gainean, gurdiz eta, ondoren, trenez edo tranbiaz, landa eta uri mundua bereizten zituzten distantzia luzeetan zehar». Azkenik, bendejerek euskararen zabalkundean izandako garrantzia azpimarratu du alkateak: «hein handi batean, haiei zor diegu gure urian euskararen garrak bizirik iraun izana».\nAitortza ekitaldiaz gain, Bendejerak: Sorotik plazara liburua aurkeztu dute gaurkoan. Belaunaldiz belaunaldi Bizkaian lan horretan aritu izan direnen ibilbidearen errepasoa da, Bilboko Udalaren eta Labayru Fundazioaren arteko lankidetzaren fruitua.\nGainera, 2022rako egutegiak egin dira, bendejerak protagonista; eta beren bizitzari buruzko dokumental bat filmatu dute, hastapenetatik gaur egunera arte. Lan hori Bilboko udal webgunean eta Youtube kanalean bilbaoeuskaraz.bilbao.eus egongo da ikusgai.


Esaten dutenez, Kolon Antilletara itzuliko balitz Dominika baino ez zukeen ezagutuko. Orduko itxura gorde duen leku bakarra dela esan gura dute, besteetan ezarritako azukre kainaberadi eta enparaurik barik.\nOngi etorri beroa, denak pozarren eta lanerako erraztasuna espero banuen, jai. Atsegin hartu ninduten etxean, telefonoz deitua nuen Carib Territory deritzon lurraldeko ostatuan, baina hasierako berbeta laster eten zuen Charles nagusiak. Aireportuan autoagatik eskatzen zidaten astokeria barik, merke samar lortu zidan datozen hiru egunetan uhartean barna ibiltzeko ibilgailua, eta hari esker moldatu nintzen Zuberoatxo honetako bazterretara heltzeko.\nMargaret emaztea maitagarria da, hori bai. Nire beherakoaren berri izan eta etxe ondoko belarrak bilduta infusioa egin zidan, bero-bero eta azukre barik, ordutik ez naiz komunetik pasa eta joan dira bizpahiru egun.\nIzan ere, antigoaleko kulturatik gehien gorde dutena belarretan, artisautzan eta sukaldean ei dago, hizkuntza galdurik. Antilletako jatorrizko biztanleak topa daitezkeen leku bakarra da Dominika deitzen dugun hau, edo hala esan izan da urtetan. 1903tik eskualde propioa daukate izan ere euren hizkuntzan Waitukubuli izeneko uhartean, eta egia da jauzia erabatekoa dela: aireportutik irten eta beltzak dira biztanle ia guztiak, halako batean, ordea, azal argiagoa eta asiar edo polinesiar itxurako jendeak hasi dira agertzen errepide ondoko herrietan. Ile latz eta luzea, bizar gutxi... hizkuntzarik gabe ere, begibistakoa da aldea.\nAntilletako beste leku batzuetan ikusitakoa jarraituz, eta Europako negutik etorrita, praka luzeak nekartzan. Baina badago beste giro lasaiago bat, praka laburrek derrigorrez girien kontuek ez direla adierazten dizutenak.\nLekua pobrea da, Charles buruzagiak berak jakinarazi didanez. "% 75 langabezian egonik, gure nortasunari eta kulturari eustea bezain garrantzitsua da jendearentzat bizi-baldintza duinak sortzea". Baina ez die berehalakoan barkatu iazko erabakia. "Dolar gutxi batzuen truke saldu zirenekiko zer nahi duzu esatea? Pobreak bai, baina duintasun apur bat, motel. Walt Disney egin zuena salatzekoa izan zen, eta gure komunitateko askoren jarrera, lotsagarria".\nEz dakit ikusi duzuen Karibeko Piratak filmaren bigarren zatia. Hementxe topatu ditut Johnny Depp harrapatu eta jaten saiatzen diren pertsonak. Antzinako salaketa hori gezurretakoa dela salatu dute behin eta berriz bertako biztanleek; azken urteotan kalinagu izena hobetsi dute antigoaleko kariberen ordez, handik eratorri baitzen kanibal eta euren arbasoak hiltzeko europarren agindua. Niri, egia esan, filmean erabat ezabatu litekeen pasartea begitandu zitzaidan, oraintsu ikusitako Don Celes (eta telebistako ustezko umorezko pasarteren baten ere) haren antzeko, inoiz grazia askorik ez bazuen orain are gutxiago daukan pasartea: lapikoan sartuta pertsona zuria.\nBon, ia datozen egunetan astirik hartzen dugun uharte zoragarri honetako kontuekin jarraitzeko.\nPosted by Urtzi UV at 22:56 No comments: Links to this post\nPosted by Urtzi UV at 20:44 No comments: Links to this post\nPosted by Urtzi UV at 15:28 2 comments: Links to this post\nPosted by Urtzi UV at 17:35 No comments: Links to this post\nBerrian, 2007-I-21ean argitaratua\nEz naiz ni gerraren zale/ baizik bakearen alde/ zeinek nahi duen galde/ berari tira, dale!/ bala bat sartu buruan/ aspertuko da orduan. Espainiar progreen egunkaria zabaldu eta berriz ere bertso zaharrak zeinen gaurko diren konturatu. Halaxe zekarren asteon editorialak: «Elkarrizketa bidez ETAren amaierarako ahaleginak huts eginda alternatiba normaltasuna da».\nLaster jakin genuen normaltasuna armarik gabeko erakundeak terrorista izendatzea dela. Badakigu, terroristekin, berbarik ere ez. Eta antigoaleko taktika da bestea, etsaia truku, basati, sarrazeno, komunista izendatzea. Lehenengo zibilizatu zaitez, gero gerokoak, (gure) zibilizazioan sartu arte, deus ez.\nNormaltasuna da erakunde ilegalekin ez dagoela eztabaidatzerik. Erakundeak ilegal diren artean zailagoa da eztabaida, egia. Premisa antzerakotik abiatuta, ondorioa erakunde ilegalik behar ez dela esango nuke. Terrorista izendatzen zaitut, eta zu terrorista bazara, hala izango dira zure lagunak ere. 18 + 98 = terrorista.\nHorrelako normaltasunaren nahi duenak, bizkartzainen normaltasuna ere faltan du agian. Atentatu bakarra ez zaio aski, agian. Bai, urrun gaude azken hamarkadetako normaltasunetik, tiro gutxiegi oraindik. Torturaren normaltasuna, atentatuena, atxiloketena, hilketena, akzio-erreakzio espiralaren normaltasuna omen dute ments. Gu bai ergelak, normalizazio-prozesua horretatik guztitik ateratzea zelakoan.\nPosted by Urtzi UV at 14:14 No comments: Links to this post\nPosted by Urtzi UV at 15:20 No comments: Links to this post\nPosted by Urtzi UV at 10:28 1 comment: Links to this post


naiz: Iritzia | Opinión - Errigorak platerak bete, Ekoaldek baratzeak antolatu!\nMikel Azkarate eta Jon Garai\nErrigorak platerak bete, Ekoaldek baratzeak antolatu!\nProduktu ekologikoen eskaeraren igotzeak aukera paregabea eskaintzen digulako Nafarroako lehen sektore ekologikoa egituratzen jarraitzeko.\nZorionak Errigora osatzen duzuen familia osoari. Hau arrakasta, hau! Beste behin ere izugarria izan da euskara, auzolana eta “hegoaldeko uzta” uztartuz kanpaina honen bidez lortu duzuena. Irri-berria eragin diguzue, aurreko marken ondorioz hainbat irri eta aldi bakoitzean irri berri bat, bejondeizuela! Ekoaldeko bazkide diren hainbat ekoizle eta elaboratzaile ekologikok Errigorak martxan jarri duen “Nafar hegoaldeko uzta eskutik eskura” dinamikan parte hartu dute beraien produktuak eskainiz. Horregatik pozten gara modu bikoitzean.\nErrigorak ekarpen zehatza egiten du elikadura burujabetzaren bidean. Errigoran egin duzuen apustua eta erronka argia da. “Plateretik baratzera” da zuen lelo nagusia. “Ekoizteko erak alda daitezen, kontsumitzeko moduak aldatzeko bide bat” da egiten diguzuen proposamena. Bide horretan, poztekoa da oso zuen kanpainetan produktu ekologikoek izan duten gorakada eta harrera.\nApustu horretan sakontzea da gaur Errigorako komunitateari eskatu nahi dioguna. Zergatik? Produktu ekologikoen eskaeraren igotzeak aukera paregabea eskaintzen digulako Nafarroako lehen sektore ekologikoa egituratzen jarraitzeko.\nZeintzuk dira, Ekoalderen ustez, elkarlan eta aliantza berrietarako gakoak? «Gaurko kontsumoaren araberakoa izango da biharko ekoizpena» zenioten kanpainan. Esaldi horretan aurkitzen ditugu lan amankomun eta aliantza berrietarako gakoak. Horretarako, subjektu ezberdinek parte hartu behar dute, bakoitzak bere eremu eta zereginetan asmatuz baina denok norabide berean ekarpenak eginez.\nHala ere, administrazioaren paper zein bultzadak (baita ekonomikoak ere) handiagoa behar duela izan azpimarratu nahi dugu. Hori da Ekoaldek, umiltasunetik, bide-orri horretan eskaintzerik duena, Errigorak platerak bete eta Ekoaldek baratzeak antolatu!\nZein izan daiteke Ekoalderen ekarpen zehatza? Gure helburua eta ekarpena sektore ekologikoaren ekimen gaitasuna egonkortzeko banaketa bide laburrak sortzea da, Nafarroan ekoiztu eta egindako produktu ekologikoak balorean jarri, landa garapena bultzatu eta ekoizpen ekologikoaren alde egin duen edo egin dezakeen lehen sektorea egituratzen jarraitzea da.\nHori guztia, eskaintza anitza eta bateratua bermatuz. Ekoalde Nafarroa Garaiko hainbat ekoizle eta elaboratzaile ekologikok sortutako irabazi asmorik gabeko elkartea da. Ekoalderen sorrera mugarria izan zen Nafarroako sektore ekologikoarentzat. Txikizkari, jantoki kolektibo zein norbanakoei begira bertako produktu ekologikoak modu eraginkor, profesional, zuzen eta bateratuan banatzeko sortu zen bilketa gune hau.\nEkoalde gero eta eskola-jantoki kolektibo gehiagorekin adosten ari da erosketa akordioak. Bide berri eta berritzailea da guretzat, akordio horiek alde bientzat onuragarriak baitira; eskolek elikagai osasuntsu eta bertakoak eskaintzen dizkiete ikasleei modu iraunkorrean, eta Ekoaldekooi akordio iraunkor horiek aukera paregabea ematen digute plangintza produktiboak egin eta sektorea modu seguru eta justuan egituratzen jarraitzeko.\nHori da guretzat datozen hilabete zein urteetarako erronka nagusia, jantoki kolektiboetan (eskolak, enpresak, ospitaleak...) menu gero eta osasungarriagoak izaten laguntzea. Probestu dezagun aukera hau. Zorionez, praktikan jartzen ari gara hainbatetan amestu eta irudikatutakoa. Orain, antola gaitezen, sinergiak sortu eta izan gaitezen eraginkor ekonomia eredu zirkular errealaren bidean.